МНОГО ВАЖНА ИНФОРМАЦИЯ ЗА ВСИЧКИ БЪЛГАРИ С КРЕДИТИ И ДЕПОЗИТИ! ЩЕ ПАДАТ\nHome » Без категория » МНОГО ВАЖНА ИНФОРМАЦИЯ ЗА ВСИЧКИ БЪЛГАРИ С КРЕДИТИ И ДЕПОЗИТИ! ЩЕ ПАДАТ\nКакво цвете сте според рожденото ви числоПолейте цветята си вкъщи с тези две неща и ще виреят като ненормални. Най- лесният трик да имате уникално красиви цветя у домаД-р Енчев направи Златка по- хубава от всякога. Вижте новата й визия и кукленско излъчване (снимка)Лили разкри как бори старостта. Едно парченце на ден й помага да поддържа този страхотен външен вид и перфектно тялоТази снимка на Ирина Тенчева преди 10 години взриви интернет (снимка)Клиент остави бакшиш от 3000 долара на сервитьорка, която се разплака, като разбра посланиетоШок: Тони Дачева приета в болница с тежко заболяване! (ето я страшната истина за певицата)МНОГО ЛОШИ НОВИНИ ЗА ЛИЛИ ИВАНОВА! Прикована е за легло!Алена излезе с ТОП хороскоп за 2017-та! Страхотна кариера за Лъвовете, а най-много пари ще изкарат зодиите…ИЗВЪНРЕДНО! НАЙ-НЕОЧАКВАНИЯТ НАПРАВИ ЗАВОЙ С РЪЧНА ЗА НОВОТО ПРАВИТЕЛСТВО! КРАЙ, ЕТО КОЙ СЕ ИЗВЪРТЯ!Есил Дюран: Ям това всяка сутрин и заковах 50 кг, а приятелката ми отслабна с 12Шок: Даяна вкарала принц Чарлз в лудница? (14 години бил на успокоителни)Advertisement:


Дневен хороскоп за зодия Близнаци - 20 Март 2016 година - AstroData.bg\nТруден ден, за който не може да се каже че ще ви липсва късмет при реализация на целите, но успешните ви действия ще бъдат придружавани от много нерви. В случаи като днешния е почти невъзможно да се посочи механизъм за освобождаване от напрежението ако не приложите воля. Каквито и усилия да ви струва това останете си в къщи днес и се опитайте да бъдете максимално полезни на себе си и на семейството си. Със свежото си чувство за хумор ще успеете да създадете приятна атмосфера около себе си.\nПоканете приятели на вечеря и се забавлявайте. Това ще ви зареди с позитивни емоции, които от своя страна ще се отразят отлично на цялостното ви здравословно състояние. Не пропускайте да разберете, какво е подготвила Съдбата за вас в личен и интимен план. Прочетете още сега вашия личен любовен хороскоп според датата на раждане. Разберете тайните на зодиака още сега.


..::105 бели облачета отлетяли, арабската пустиня със сенчица застлали::.. :: BG-Mamma\n..::105 бели облачета отлетяли, арабската пустиня със сенчица застлали::..\n..::105 бели облачета отлетяли, арабската пустиня ...\n3 март 2009, 11:58 ч.\nИмате поща - Потребител\nПоследна редакция: вт, 03 мар 2009, 13:13 от Latea\nNadia Jasem - Потребител\n# 1 3 март 2009, 12:02 ч.\nEEEE, аз ли съм първа. Ха, дано ми е на късмет и на всички покрай мене\nРафи успех в работата и дано да е за хубаво. Целувки на Анто\nreni31 - Ентусиаст\n# 2 3 март 2009, 12:03 ч.\nхайде и аз да скокна в новата тема браво на Латея!!!\n# 3 3 март 2009, 12:12 ч.\nРени, честит рожден ден на твоята майчица.\nДа е жива и здрава и да се радва на внуци.\nЛатеа, чудесна тема си направила.\n# 4 3 март 2009, 12:37 ч.\nЕеее-4-та , това е личен рекорд -обикновенно съм направо на 4-та страница , ако не и на 14-та\nЛатеа- страхотна тема! Както винаги!\nЧестит празник и да пребъде всичко българско, но да помъдреят най-после политиците ни и ако може поне малко да заприличат на някой свои прадеди\nРени , честит празник и на твоята майка- да е жива и здрава и много, много щастие!\nЛибра и аз като теб мисля да се развихря след малко, защото ако не чистя , ще готвя , а второто е враг на новите ми дрехи, докато от първото може и да сваля някой грам\nРаф Завиждам благородно- иска ми се и аз някой ден , когато пиша , че Даниел е тръгнал на ясла/градина се е адаптирал бързо и лесно.... но имам други предчувствия Успех на теб утре(още веднъж) и целувки на Анто!\nЛатеа- и аз си вземам от закуската... сещам се времето ,когато летях- колко плодове хапвах тогава- точно такива плата имаше за първа и бизнес класа -обелени и нарязани , най-различни видове. А сега само за малкия правя всяка сутрин , а за себе си не- много работа ми се вижда\nМарси- честито ви хубаво време и на вас! При нас преди 2 дни валя доста дъжд и слава Богу защото не беше валяло , а имаше толкова прах... Сега е малко хладно и ветровито...\nБиби- чакаме снимките на Криско!И дано вече нямаш срещи със зъболекаря!\nСпорти- ти какво повишение в длъжност ми направи... Продуцент Де да беше така! Ти си цар на подбиране на снимки , и то от какви места... едно птиченце ми казва .Само мога да се уча от теб\nДелта , ти да не се откажеш да сервираш вкусна закуска\nПоследна редакция: вт, 03 мар 2009, 12:42 от Dina767\n# 5 3 март 2009, 12:44 ч.\nРени да ти е жива и здрава майчицата\nДинче, ще си помисля за закуските\nБраво Латейкич за темата\n# 6 3 март 2009, 12:56 ч.\nрени да ти е жива и здрава майка ти\n# 7 3 март 2009, 14:07 ч.\nЛатея както винаги, темата е\nЧестит Празник и на майката на Рени. Да е жива и здрава !\nДина чакам и аз с нетърпение, да гледам предаването\n# 8 3 март 2009, 14:18 ч.\n4естит празник на всички\n# 9 3 март 2009, 14:56 ч.\nрени, мама е много важен 4век и на голяма дата се е родила, да я поздравиш от нас!\n# 10 3 март 2009, 17:31 ч.\nмомичета благодаря много за пожеланията!\n# 11 3 март 2009, 17:54 ч.\nРени, и аз се присъединявам към пожеланията - да ти е жива и здрава майката - до 120 поне!\nДнес ме е обзело едно кулинарно настроение. Имам желание да готвя и да се вихря в кухнята, а не с маркера в ръка (не че съм се преучила). Няма край това следване. Искам да се свършва.. а то още има. Не ми се учи както преди, едвам се насилвам. А с концентрацията да не говорим колко съм зле... Имам две теории, или трябва да си почина малко или да сменя вида учебен материал. Ако седна да уча друго ми върви и ми е интересно, ама тия мои бумаги.. Като ги видя вече и ми се отщява. Да имате идеи как да ми си създам учебен ентусиазъм?\nДина, няма ли да ни изненадаш с нещо от твоята кухня? Скоро ти четох темата в любими рецепти. Тези дни ще правя бързите пици, много са идейни!\nДуа, къде се губиш?\n# 12 3 март 2009, 20:26 ч.\nЕ, много хора по Гърция. Че и аз да не остана по назад, поне си пооправих тукашната къща, освен разходките. Ще остана обаче до неделя.\nРадвам се, че Дина и Раф се разписаха.\nНадето и тя пак стана редовна.\nЧестито на майката на Рени, да и е жива и здрава.\nИ не на последно място, Честит национален празник!\nИзвинявайте за телеграфния стил, но напоследък намирам малко възможности за писане.\nBelbey - Потребител\n# 13 3 март 2009, 21:43 ч.\nРени Честито на майкати да е жива и здрава и да ти е опора още дълги години!\nКорема наистина расте и бебко все по силно рита, ама тва е още малко остана.\nНаде плановете са мама да дойде- определено няма да е тук за раждането ама после. Тогава ще е по необходима . Пък за нея ще е емоция това ще е първото и пътуване извън Бг.\nДано да имаме късмет та да се уреди да пътува с една наша позната да не е сама\nхайде лека на всички\n# 14 3 март 2009, 23:09 ч.\nДобър ви вечер девойки, а да попитам масритата, каква е цената на самолетен билет до Кайро и вариантите за летене от България натам... Може да ми пишете и на лични Благодаря предварително


Сергей Станишев: Средствата от ЕС ще помогнат значително българското земеделие\n30 яну 2008 | 08:12 332\nМинистър-председателят Сергей Станишев прие земеделски производители, представители на аграрни фирми и фондове, председатели на кооперации от цялата страна. Срещата, провела се по тяхно искане, продължи близо два часа.\nВ хода на разговора земеделските производители споделиха много и различни проблеми, свързани с практиката им – липсата на връзка между научните институти и производството, унищоженото поливно земеделие, амортизираните машини, изкупуването на продукцията, охраната на продукцията.\nПредседатели на земеделски кооперации от Силистренско, Стара Загора, Нова Загора, Кнежа, информираха премиера за въпроси от тяхната дейност. Земеделците поискаха повече информация от страна на ДФ „Земеделие” и Министерството на земеделието и продоволствието за воденето на модерно земеделие. Конкуренцията на европейския пазар ни притеснява, признаха производителите.\nЗа мен е важно да чуя от първоизточника основните проблеми, с които се сблъсквате, подчерта министър-председателят. Той изрази съпричастност и разбиране към трудностите, възникнали след безпрецедентната суша, отразили се както на земеделските култури, така и, впоследствие, на цените за потребителите. За да се преодоляват негативните явления е важно държавата да си сътрудничи с бизнеса в областта на земеделието, каза премиерът. Той посочи, че през тази година в сектора ще се усвояват огромни средства, идващи от европейските плащания както за миналата, така и за настоящата година. Това ще помогне значително за увеличаването на потенциала на българското земеделие, подчерта Сергей Станишев.\nЗам.-изпълнителният директор на ДФ „Земеделие” Емил Дърев информира, че вече са разплатени първите директни плащания на площ в размер на 155 млн.лв., останалите средства ще бъдат платени до края на февруари.\nЗемеделските производители благодариха на премиера за проведената среща. Тя свидетелства за сериозно внимание към нашите проблеми, заяви Пламен Борисов, председател на Съюза на зърнопроизводителите в България.\nМинистър-председателят Сергей Станишев разпореди на зам.-министъра на земеделието и продоволствието Светла Бъчварова да му предостави систематизация на поставените по време на срещата проблеми заедно с предложения за решаването им, след което те ще бъдат обсъдени от правителството. В най-скоро време премиерът ще се срещне и с ръководството на ДФ „Земеделие” за обсъждане на проблемните въпроси.


Официално: Ето какво е убило бившето гадже на Ариана Гранде\nСвръхдоза и алкохол убили Мак Милър\n07 Ноем. 2018, 09:04\nСвръхдоза наркотици и голямо количество алкохол са довели до трагичната смърт на рапъра Мак Милър. Това съобщиха световните медии, позовавайки се на информация от съдебната експертиза. Кокаин, алкохол и фентанил – силно упойващо средство, са открити в тялото на 26-годишния мъж.\nПрипомняме, че безжизненото тяло на бившето гадже на Ариана Гранде бе намерено в дома му на 7 септември. Още тогава от полицията съобщиха, че една от версиите, по която работят, е злоупотреба с наркотици.\nМалко след кончината на Милър, Ариана Гранде пусна серия от постове в социалните мрежи. Част от тях бяха с видеа и снимки на бившия ѝ. Малко по-късно тя се раздели с новия си приятел – Пийт Дейвидсън, като нейни фенове заподозряха, че тя най-вероятно страда по загубата на Мак.\nМиналата седмица Ариана Гранде съобщи, че скоро ще пусне нов албум. Няколко дни по-късно разкри, че една от новите ѝ песни се казва „Благодаря ти, следващият“. Заглавието говори, че най-вероятно тя е посветена на комика, който на няколко пъти се пошегува за края на връзката им.\nБившият на Ариана Гранде умря от свръхдоза (ВИДЕО)\n29 Март 2020, 18:20\n29 Март 2020, 18:00


NOW UC-II | FATBURNER.BG - ОНЛАЙН КАТАЛОГ ЗА ХРАНИТЕЛНИ ДОБАВКИ\nBack НачалоПРОИЗВОДИТЕЛИNOW Foods NOW UC-II\nForskohlii\tLogin to see prices\nNOW UC-II е форма на натурален колаген, извлечен от пилешки хрущял. Колагенът е структурният протеин в хрущяла, който е отговорен за разтегливостта и здравината.\nКод: now-uc-ii-zdrave Категории: NOW Foods, Здравни продукти, Стави, сухожилия\n• Неденатуриран тип II колаген\n• С минерали от червени водорасли\n• За здрави тъкани, сухожилия и хрущяли\nNOW UC-II Колаген е форма на натурален колаген, извлечен от пилешки хрущял. Колагенът е една от основните съединителни тъкани в тялото, осигуряваща мобилност и подържаща здравината на ставните кости. Колагенът е структурният протеин в хрущяла, който е отговорен за разтегливостта и здравината.\nNOW UC-II Колаген работи заедно с имунната система на тялото, като подържа ставите здрави и промотира ставната еластичност и мобилност. UC-II е демонстрирал своята ефективност в редица научни изследвания през годините, като доказателство за неговия ефект са опитите върху хора, а не лабораторни животни.\nNOW UC-II Колаген съдържа добавени минерали от червени водорасли, които са натурален източник на калций и други 70 минерала.


Капитан Георги Илиев преведе “моряците“ през опасни дунавски плитчини - БГ Футбол - Първа лига - Gong.bg\nКапитан Георги Илиев преведе “моряците“ през опасни дунавски плитчини\n26 октомври 2018, 19:23\nЧерно море надви Дунав в голеада с 3:2 на старта на 13-ия кръг в Първа лига. В своя мач номер 300 за варненския тим капитан Георги Илиев поведе „моряците“ и с двата си гола, съответно 64-и 65-и за него, ги преведе през опасните дунавски плитчини.\nЧерно море събра 18 точки и се намести на 6-ата позиция, Дунав е 12-и с 11 точки.\nМачът започна с изненадваща преднина за русенци.Още във 2-ата минута Илиас Хасани забоде зрелищно топката във вратата си с удар от воле – автогол и 0:1.\nВарненци отвърнаха с опасен удар с глава на Радослав Василев, който вратарят на Дунав Флип Димитров изби в корнер.\nЧерно море обаче бързо върна гола. В 9-ата минута Мартин Минчев уцели гредата, а върналата се назад топка бе поета от Георги Илиев, който вкара в своя мач номер 300 за Черно море – 1:1.\nХасани се опита на два пъти да изкупи вината си за автогола, но не сполучи при хубавите си удари.\nВ 32-ата минута Черно море осъществи пълния обрат. Мартин Минчев след удар с крак принуди Филип Димитров да направи атрактивна намеса, но при добавката Мирослав Енчев изведе домакините напред – 2:1. Това бе първият гол за Енчев в Първа лига.\nВ 42-ата минута отново Мартин Минчев се опита да тревожи вратаря на гостите Димитров, но топката мина покрай вратата на Дунав.\n17-годишният Минчев бе замесен и в двата гола на варненци преди почивката, а веднага след нея пред него се откри още един голов шанс, но липсата на опит му попречи да вкара и стреля над вратата.\nВ 61-ата минута влезлият току-що в Дунав Александър Александров уцели от фаул гредата на варненската врата.\nВ 67-ата минута Разбъркване в пеналта на русенци. Ради Василев пробва да стреля два пъти, но и двата пъти беше блокиран.\nПрез второто полувреме играта бе двуостра и с положения пред двете врати.\nЗатова не бе изненадващо, че в 78-ата Исмаил Иса получи хубав пас от Ахмед Ахмедов и вкара отблизо за 2:2. От щаба на домакините претендираха, че в хода на русенската атака топката е напуснала терена в тъч, което не е било забелязано от съдиите.\nВ добавеното време възникна бъркотия пред вратата на Дунав- дали топката не срещна ръката на Петър Патев?\nВ 82-ата минута Георги Илиев прояви майсторството си за пореден път и директно от фаул вкара великолепен гол – втори за него в мача и победен за отбора му – 3:2 за Черно море.\nЧЕРНО МОРЕ – ДУНАВ 3:2\n0:1 Илиас Хасани 2-автогол, 1:1 Георги Илиев 9, 2:1 Мирослав Енчев 32, 2:2 Исмаил Иса 78, 3:2 Георги Илиев 82\nЧЕРНО МОРЕ: 88 Благой Макенджиев, 33, Мирослав Енчев, 70 Пламен Димов, 23 Илиас Хасани, 41 Юго Кононго, 38 Аристоте Ндонгала, 71 Васил Панайотов, 21 Георги Илиев, 16 Петър Витанов, 90 Мартин Минчев, 10 Радослав Василев /74-Георги Божилов/ /Резерви: 25 Иван Дюлгеров, 99 Дани Кики, 14 Георги Божилов, 11 Жоржиньо, 9 Мехди Фенуш, 7 Патрик Андраде, 18 Атанас Зехиров/ Старши треньор – Илиан Илиев\nДУНАВ: 12 Филип Димитров, 24 Преслав Петров, 16 Мартин Ковачев, 5 Георги Динков, 77 Бранимир Костадинов, 17 Иван Коконов /56-Александър Александров/, 31 Красимир Станоев, 83 Христо Попадийн, 98 Светослав Ковачев /62-Мохамаду Ндиайе/, 22 Исмаил Иса, 9 Ахмед Ахмедов /Резерви: 86 Станислав Антонов, 7 Александър Александров, 94 Глаусио Силва, 99 Дерик Менса, 2 Едуардо Гелен, 27 Мухамаду Ндиайе, Петър Патев/ Старши треньор – Людмил Киров\nНеуморният Георги Илиев над всички на Черно море - Дунав\nИлиан Илиев: Ние сме мазохисти


Волен Сидеров:Това е вот на недоверие към управлението на ГЕРБ - Коментатор\nНачалоНовиниБългарияВолен Сидеров:Това е вот на недоверие към управлението на ГЕРБ\nРезултатът от референдума е политически вот на недоверие към управлението на ГЕРБ. Това коментира председателят на партия „Атака” Волен Сидеров, според когото референдумът е минал добре – гласували са повече от 20%, а 62 на сто от избирателите са „за” нова ядрена централа.\nАко бяха приели нашите поправки за закона за референдумите – шест на брой, които вече пет месеца събират прах в деловодството, то щеше да отпадне ограничението и сегашният резултат щеше да бъде задължителен за правителството и за парламента, изтъкна Волен Сидеров. Той посочи, че ГЕРБ са скрили тези поправки и не са ги придвижили.\nВ този изключително студен ден резултатът е добър за България, за българския национален интерес, защото ще се строи АЕЦ “Белене” от следващото правителство, не от сегашното, каза още Волен Сидеров.\nМарешки ще води листи във Варна и в Пловдив\nПочина писателят Николай Петев\nАлфа рисърч“: С „Да“ са отговорили 61%, с „Не“ – 39%\nМария Капон: Днес паднаха всички маски


Физик предположи, че живеем в черна дупка\nПрофесорът по физика от университета в Охайо Самир Матур направи предположение, че черните дупки не са чак толкова разрушителни. Той е съгласен с теорията за съществуването на един вид щит около черните дупки, който унищожава всяка материя. Но ученият също така е открил „пукнатина“ в тази теория, която позволява да се предположи, че нашата Вселена се намира именно в черна дупка.\nПреди повече от десетилетие Матур е използвал теорията за струните, обяснявайки, че черните дупки представляват един вид топка от тях. Но по време на изучаването на тази теория физиците са стигнали до извода, че повърхността на тази „топка“ е способна да изпепелява всичко "живо и неживо", което се докосне до нея – един вид firewall, през която не може да премине нищо. Ето че в своите последни проучвания Матур е стигнал до друг извод – черните дупки не са убийци, а по-скоро един вид „копирни машини“. Според новата хипотеза обект, който се докосне до огнената стена на черната дупка, става своего рода не съвсем съвършено копие на себе си, продължавайки да съществува във вид на холограма от тази страна на хоризонта на събитията. Тази теория е потвърдена от Матур с математични изчисления, които на практика развиват разпространената във физиката теория за „взаимно допълване“, добавяйки към нея идеята за „несъвършеното копие“.\nВиртуален полет около черна дупка


Радка Костадинова: В отбора по роботика учениците учат чрез прeживяване - Фондация "Работилница за граждански инициативи"\nРадка Костадинова: В отбора по роботика учениците учат чрез прeживяване\n„СкайНет“ е името на отбора по роботика към СУ „Иван Вазов“, Вършец. В него участват Росица и Венислав от 7 клас, Дейвид, Бенджамин и Петър от 9 клас, Тереза, Радослав и Елина от 10 клас. Ментори на отбора са г-жа Радка Костадинова и г-н Венцислав Стаменов.\nПовече за участието в програмата, за забавните умения, за спазването на сроковете и изпълнението на мисиите, четете в интервюто с г-жа Костадинова.\nГ-жо Костадинова, защо решихте да станете ментор по програма „Роботика за България“?\nВпечатлявали са ме представяния на ученици, които са конструирали роботи. Но до малките градчета и училища, роботиката трудно достига или изобщо не достига. Като цяло в училищата роботиката е дефицит. А желанието на учениците да се занимават с роботиката е огромно.\nМотивира ме и предизвикателството: да бъда в час с новите технологии, да приложа знанията си за конструиране, експеримент и проектни дейности. Да изградим напълно нова група от ученици с различни интереси, но с еднакво желание да правят роботика.\nКакви са ползите за Вас от участието Ви в програмата?\nНаучих много нови неща. Интересно беше програмирането на робота с този визуален език. Заедно с учениците направихме любопитни изследвания и получихме изненадващи резултати.\nНо преди всичко – успях да изградя отбор от група ученици. Открих нови черти от характера на учениците, все пак сме от различни страни на класическото обучение. И винаги се радвам, когато ги опознавам при такова общуване и работа, възхищавах се на тяхното постоянство, упоритост, конструктивност, желание за работа, идеи, емоции и чувство за хумор.\nА какви са ползите за учениците?\nУчениците се научиха да обработват и анализират голям обем информация. Първото предизвикателство за тях беше конструирането на робота. С нас – двамата ментори учениците изгледаха сериозен брой материали в YouTube за различни модели на роботи. Голям обем информация обработиха и при работата на проекта за осветлението в Космоса. Експериментираха и обработваха информация. И се научиха да правят обобщения и изводи. Не на последно място и да описват и представят своята разработка. Научиха се да програмират робота, да коригират движенията му според различните мисии. Научиха се на бързина на работа при добавяне на представките за различните мисии в играта, научиха се да коригират грешките си. Роботиката ги научи да мислят, да внимават, да взимат решения. Научиха се да се изслушват и да чуват мнението на съотборниците си. Научиха се да работят в нов екип.\nРазкажете ни забавна случка от Вашата работа с отбора.\nВинаги при работа се забавлявахме, забавно беше когато под ръководството на колегата по ИТ започнахме да се обучаваме да програмираме робота. Всеки ученик трябваше да програмира робота за определена мисия в рамките на определено занятие. Нямаха търпение кой ще е следващият. А тези, които вече бяха програмирали – нямаха търпение да дадат съветите си. Интересно и забавно беше посещението на Завода за роботика – Милара в гр. Пловдив. Там научиха доста за механиката на роботите и видяха различни типове роботи.\nЗабавно беше при подготовката за състезанието засичането на времето и заснимането на мисиите при подготовка на състезанието. Член на екипа се качваше на стол и снимаше от високо, за да хване цялото игрално поле. Може би случката със закупуването на съвременните източници на осветление, когато бяха закупили и лампи за автомобилни фарове…Нямаше как да изследваме тези лампи. Много се смяхме тогава.\nСпоред Вас какви проблеми решава програма „Роботика за България“?\nОт една страна липсата на сериозно обучение по механика, в часовете по физика. Как учениците ще конструират робот, като нямат представа за различни движения и за причините за тях. Учениците не познават различните сензори, принципът на тяхното действие, но в хода на работата се научават да боравят с тях. Ето това е важен проблем, който с работата по програмата се решава. Вторият проблем е теоретичното обучение. Бегло се споменава в учебниците приложението на отделните знания, поради ограниченото учебно време по физика. Никакви практически и конструкторски умения не се изграждат в учениците. Това е най-важният принос на програмата: учениците учат чрез правене, учат се да конструират и да задвижват робота. Защото до качествено знание се достига чрез откривателство, чрез извършване на експеримент, чрез анализиране и изводи от работата на този експеримент.\nАко искате и вие да бъдете ментор на училищен отбор по роботика, кандидатствайте за участие в програмата тук. Крайният срок за подаване на документите е 30 септември.\nВенелин Николов: Роботика за България създава и изгражда личностите на бъдещето\nПрограма „Роботика за България" търси мотивирани учители\nНародно читалище “Любен Каравелов“ в Куртово Конаре ще получи финансиране по програма "ИРИС"\nПроект на ОДФ Варна, финансиран по програма "ИРИС", подпомогна самотен баща да преодолее последствията от кризата\nПърви одобрен проект по програма "ИРИС" за 2021 година\nПодадени са 220 проектни предложения по Втория конкурс за стратегически проекти на Фонд Активни граждани България\nРазказваме за трудния път на Даниел Методиев, подкрепен чрез програма "ИРИС"


Резолюция, маниерите имат значение при отслабване - 2022\nРезолюция, маниерите имат значение при отслабване\nСега, когато сме в третия месец на 2011 г., може би се питате как върви тази резолюция за отслабване. Все още ли сте на тази диета? Работите много често? Надяваме се, че вашето решение да отслабнете съвпада с интерпретацията на скалата за сваляне на няколко килограма. Ако изпитвате известни затруднения обаче, помислете колко по-лесно би било отслабването, ако включите маниери и етикет в желанието си да свалите тази ваканционна тежест.\nКогато седите на хранене, помислете за няколко неща: Какво ядете? Къде го ядеш? Най-важното, с кого се храниш? Ако това е закуска, обяд или вечеря, яжте на маса, а не на дивана или пред телевизора - или с включен телевизор. Въпреки че вечерята и филмът у дома могат да бъдат наистина забавно, от време на време да се наслаждавате, да ядете, докато гледате телевизията - всичко по телевизията - редовно не ви прави по-щастливи, познавайте другите около вас, добавяйте към социалния си живот, подобрявайте любовният ви живот, карайте децата ви да ви уважават или да направят живота ви по-добър.\nИзвестен факт сред диетолозите е, че от началото на храненето са необходими 20 минути, преди човек да започне да се чувства пълноценен. Двадесет минути могат да летят с хубава храна и разговор. За това, дори лошата храна, съчетана с добър разговор, може да накара 20 минути да летят. Яжте малко по-бавно. Обърнете се още малко и ще се изненадате колко е лесно да се почувствате пълноценни и да не зареждате чинията си с втора помощ.\nСледващия път, когато седнете да хапнете, помислете какви са вашите приоритети. Искате ли да заглушите храната си мълчаливо? Храненето направо в продължение на 20 минути без разговор ще ви позволи много време за лопата и малко време за спиране (още една причина да не ядете, докато гледате телевизия - без разговор, само с лопата). Искате ли да говорите сред хората на масата? Ако е така, искате ли да го направите учтиво? Искате ли те да бъдат учтиви? Надяваме се, че до сега знаете, че преди да можете да очаквате учтивост (особено от децата си), трябва да я въплътите.\nАко предположим, че сте избрали да посетите, докато ядете (и прилагате маниери), шансовете са, че ще консумирате поне 20% по-малко калории и ще сте също толкова доволни, сякаш сте яли повече. Това не е статистика, а само математическа проекция - ако забавите, говорите и т.н., ще ядете по-малко, отколкото ако не го направите.\nТака че нека да приложим някои маниери и да отслабнете !!\nИнструкции Видео: "Реализация". 1 серия (Януари 2022).\nРезолюция, маниерите имат значение при отслабване, етикет, отслабнете с маниери, ядене и гледане на телевизия, телевизия на вечеря, изключете телевизора, етикета и отслабването\nПикантен сос от фъстъчено кисело мляко за пържени картофи *\nТази рецепта прави достатъчно за десет порции картофки пържени или картофи. Ако правите картофени клинове. Парбоирайте цели картофи в кожата си, докато омекнат с вилица. След това се нарязва на...\nРецепта за торта от кал от Мисисипи\nMud Cake от Мисисипи е нещо, от което всеки трябва да хапе поне веднъж в живота си. Това е просто толкова добре! Обичам да запазя тази рецепта за специален повод. Това всъщност е рецептата на баба...


Гръцката бюрокрация прогони голям US-инвеститор | Блиц\nГръцката бюрокрация прогони голям US-инвеститор\n20 Окт. 2018, 22:00\nАмериканската инвестиционна компания BlackRock не издържа на тежката гръцка бюрократична машина. След 11-годишна борба с администрацията тя реши да замрази строежа си на голям търговски център в западната част на Атина. В него досега са вложени 120 млн, съобщава факти.бг. EUR. От тях 90 млн. евро са инвестирани в покупката на парцела, а останалата част са дадени за данъци, осигуровки и проучвания.\nРешението си BlackRock обявява само няколко седмици преди така дългоочакваното разрешение за строеж. Причината е, че компанията е решила да вложи 300 млн. EUR в нов мол и развлекателен комплекс.\nBlackRock предупреди още преди една година, че поради проточилата се толкова дълго бюрократична процедура и отрицателното отношение на правителството може да се откаже от проекта.


8 жертви на стрелба в Индианополис, нападателят се самоуби - По света и у нас - БНТ Новини\nОсем убити и много ранени при поредно масово убийство в Съединените щати. Трагедията се разигра в обект на куриерска фирма в Индианаполис, щата Индиана. Нападателят сам е сложил край на живота си, мотивите му остават неясни. Трагедията се разигра дни след като президентът Джо Байдън обяви първи мерки за затягане контрола над огнестрелните оръжия.\nНападателят е открил огън с автоматично оръжие в склад на куриерска фирма край международното летище в Индианаполис. Според полицията е действал сам. По време на кризата силите на реда не са произвели нито един изстрел.\n"Осем души с огнестрелни рани бяха обявени за мъртви на място. Други с наранявания са транспортирани до местните болници или са успели да стигнат дотам сами", заяви Джинай Кук - говорител на полицията.\nШефът на полицията в Индианаполис посочи с горчивина пред СиЕнЕн, че много хора не умеят да решават конфликти и често много лесно вадят оръжие. Стрелбата е заварила един от оцелелите в почивка.\n"Не мога да повярвам. Отивам на работа, за да изкарам някакви пари. Не знам защо някой ще носи оръжие на работа или как може да има толкова остър спор, че да се стигне до стрелба", споделя оцелял.\nПоне 30 са убитите при безразборна стрелба в Съединените щати само миналия месец. Близо 12400 са жертвите на насилие с оръжие в страната за тази година, 147 от тях при масови инциденти.\nПрезидентът Джо Байдън санкционира самоделните оръжия, засили предварителните проверки и усилията по превенция на насилието. По-строг контрол обаче изисква одобрение на Конгреса и ще срещне силен отпор от републиканците.\n#Индианаполис #стрелба в САЩ


5 основни маркетинг съвета за всеки | ValboNet ®\nHome / Блог / 5 основни маркетинг съвета за всеки\n21.07.2015 by valbonet\nЗапознаването с клиентите е най-важният етап от търговския процес. Колкото по-точна е вашата информация и знания, толкова по-ефективни ще са продажбите. Използвайте цялата информация, която имате на разположение, за да разберете поведението, демографските данни и изискванията на клиента. Тази информация следва да се насочи към вашите основни бизнес решения и ще ви позволи да изградите вашият маркетингов план.\nСпазвайте маркетинговата среда\nЗнаейки, че вашият клиент е от важно значение, но е възможно да има бизнес възможности, които възникват в резултат на променящите се обстоятелства. Така например в период на рецесия, бюджетните марки като къмпингите или евтините хранителни магазини са склонни да процъфтяват, тъй като хората намаляват годишните си разходи. Нововъзникващите технологии могат да направят възможно новите продукти на пазара да се продават по-активно и т.н.\nБъдете честни и отговорни със своите клиенти\nАко сте наясно не само какво може да предложите, но и да изпълните за вашите клиенти, ще ви е по-лесно да ги убедите да се възползват от вашите услуги/продукти. Нека бъдем честни – не предлагайте да им сваляте звезди (образно казано), ако действително не можете да го направите. Бъдете ясни по отношение на предлаганите продукти и услуги. За да няма недомлъвки, които в последствие могат да ви изиграят лоша шега.\nОписвайте условията, правете го ясно\nНай-добрият начин да сключите една сделка е писмено като опишете точка по точка работата, която се ангажирате да свършите или продукта за който отговаряте съответно. По този начин, ще можете нагледно да представите доклад на клиента за свършената работа, който той не би оспорил, тъй като отговаря на условията, с които се е съгласил.\nЗапознайте се с видовете реклама\nАко искате реклама за вашия бизнес, първо бъдете наясно какво точно можете да очаквате от различните рекламни канали, защото „реклама” е твърде съвкупно понятие и няма как да очаквате, че с определен бюджет, ще бъдат обхванати всички канали.\n← Онлайн метрики и тяхното значение\nКак да увеличите продажбите си? →


Една мечта за 33,90 | Fkusno\nЕдна мечта за 33,90\nЗапочвам с обясненията:\nДа, това е пост в категорията „На гости“ защото реално гостувах някъде\nНе, не гостувах на друг кулинарен блог\nДа, това е по-различен пост, защото ще ви разкажа за работата си с едни „момчета без мечти“\nНе, ако не се интересувате от социална дейност, помощ за онези в нужда или доброволчески инициативи, по-добре не натискайте бутона „прочети повече“, този текст не е за вас.\nАко още не сте се отказали и искате да усетите тази история, гмуркайте се.\nТе са десет момчета на по 14-15-16-17 години, но това не им пречи да пушат повече от мен. Имената им нямат значение, съдбите им също не са важни и аз никога не съм се интересувал от причините и нарушенията, които са ги довели във ВУИ „Ангел Узунов“ в град Ракитово. За по-възрастните читатели ще поясня, че съкращението ВУИ е новото име на ТВУ и да, всички деца там са заради провинения и нарушения. Понякога дребни, друг път не толкова.\nПреди време се съгласих да помогна на доброволците от Сдружение Ре-Акт с пълното съзнание какво ме чака. Малко след като приех да бъда втори учител (гост-кулинар) по готварство в организирания курс, говорих с брат ми и той ми даде най-мъдрия съвет за тези деца – „Без значение какво ги е завело там, отнасяй се с тях като с пълноценни хора“ Те наистина са такива, просто системата толкова много ги е объркала, че те вече не си позволяват да мечтаят. Представяте ли си го това нещо – не смеят да мечтаят, защото може унесени в мечти да загубят спомена за семейството си и животът преди.\nДесет момчета, две групи в курса, аз бях там два пъти.\nВторият път за три дни, за да подготвим заедно тяхното участие с кулинарен щанд на центъра на Ракитово по случай първи юни. Колкото и невероятно да ви звучи, тези момчета успяха за един ден да сготвят невероятни количества храна, бяха толкова концентрирани и фокусирани, мотивирани да покажат какво могат и знаят. Като всички „нормални“ деца. Ако се чудите как да направите стотина мъфина, двеста курабийки с шоколад, стотина сандвича, литри домашна лимонада, казан таратор, килограми бобена и картофена салата и още много неща – отидете им на гости, те ще ви научат как става.\nНяма никакво значение (за мен) че продуктите, които купихме бяха за повече от 800 лева, а от продажбите събрахме 339.00 лева. Все пак на центъра на Ракитово един мъфин със сушени плодове и глазура от маслен крем не може да струва повече от левче, домашната лимонада с прясна мента трябва да върви по две за лев иначе не се продава. 339 лева, всеки от десетимата е „изкарал“ по 33,90\nНе, те няма да получат тези пари, защото почти сигурно веднага ще ги материализират в цигари. Те сега имат задачи да мислят и съм сигурен, че ще се справят с последния си проект.\nВече съм сигурен в тях, десетимата. Нещо в мен ме кара да си мисля, че с усилията си успяхме да им позволим да мечтаят.\nТрябваше да сте там заедно с мен, за да видите как за четири часа десетимата използват 100 чифта ръкавици, защото съм им казал, че храната се пипа само с ръкавици и че готвенето е отговорност да дадеш радост на други, дори и непознати. Мисля, че поне малко успяхме да ги научим да поемат отговорност.\nВиждали ли сте треперещи от вълнение ръце да наливат сироп от бъз на хубаво момиче, което идва на щанда за трети път да си купи нещичко от батковците там. Вълнението не е от очевидните факти: 1) тя е момиче и 2) хубава е. Вълнението е, че тя го гледа с други очи и със сигурност досега не го е забелязвала на отсрещния тротоар, под строй, на път за баня един път седмично. А той си спомня за нея, гледал я е крадешком. От отсрещния тротоар, в строя, на път за баня един път седмично.\nПовярвайте ми, тези момчета са способни да обърнат интерната с краката нагоре за да разберат кой „взе назаем“ кутията ми цигари. Не, не защото тя е чак толкова ценна (за мен), а защото им показах, че ми е станало обидно. Нямате представа каква емоция предизвиква този простичък факт – тези момчета са способни да се привързват и да уважават хората, които се отнасят нормално с тях. Почти животински усещат отношението ти и ти отговарят със същото.\nАко един път ги спечелиш, няма нужда да им висиш над главите постоянно. Преди да надянат ръкавиците и да застанат зад щанда с храната аз им казах, че няма да ги надзиравам и няма да им помагам, че са достатъчно големи и умели да се справят сами. И те го направиха, те наистина се справиха. Сами.\nТам, на импровизираните щандове от дървени палета.\nВероятно съм много хаотичен в спомените си. Мислите ми все още се блъскат като дребни рибки в тесен аквариум и искат да излязат наяве тук. Вероятно още се питате защо пиша това, защо съм го направил, имало ли е смисъл от усилията.\nПиша го за да ви запаля по идеята, искам да ви вербувам като доброволци за следващия проект. Направих го, за да позволим на момчетата без мечти да имат поне една мечта. Смисъл винаги има, защото трима от десетимата искат да учат готварство и дори само един от тях да успее, няма да има по-щастлив човек от мен.\nЗащото така той буквално ще е взел хляба в ръцете си, ще сме му помогнали да излезе от системата, ще сме му дали възможност да спре в мислите си да се връща само към оня спомен за семейството и животът преди. Защото ще може да създава и пази нови спомени. Без значение дали аз и другите доброволци сме част от тях.\nПубликувано в На гости на 02.06.2013 от Дарин.\n← Лазаня рататуи Една много специална торта →\n44 thoughts on “Една мечта за 33,90”\nYoana Staneva 02.06.2013 в 12:06\nIt is amazing what you can accomplish, if you don't care who gets the credit.\nСъбина Панайотова 02.06.2013 в 12:23\nСтрахотно! Абсолютен респект от мен!\nДарин Стойков 02.06.2013 в 12:52\nLilia Rikowa 02.06.2013 в 13:07\nИдеята е страхотна, браво от мен! Абсолютно съм ЗА такива проекти, а ако мога и да помогна с нещо… още по-хубаво. :)\nДарин Стойков 02.06.2013 в 15:22\nБлагодаря Ви, ще се опитам да държа в течение читателите за следващите етапи!\nVili Dervenska 02.06.2013 в 13:37\nГ-нъ Валѣнтинъ Бонѣвъ 02.06.2013 в 13:44\nБраво Дарси, винаги съм знаел, че си ГОЛЯМ ЧОВЕК! Поклон!\nДарин Стойков 02.06.2013 в 15:21\nБлагодаря ти, Вальо!\nDessi Hristova Kurzydlowski 02.06.2013 в 15:09\nНевероятна история и доказателство колко малко е нужно! Браво! Наистина трябва да продължите/им да правим малки чудеса с голям ефект!\nБлагодаря, ще се включите ли в евентуалното продължение на инициативата?\nTzveti Kamenova 03.06.2013 в 13:27\nДушице, страхотно е! Ако мога да помогна с нещо – обади ми се. Имам голяма кола, желание и страст към готвенето.\nMaya Bahchevanova 02.06.2013 в 15:31\nЧудесно разказано и инициативата наистина е страхотна! Ще се радвам, ако мога да помогна с нещо за по-нататъшното развитие на проекта.\nДарин Стойков 02.06.2013 в 15:49\nБлагодаря, ще държа в течение!\nLudmila Slokoski 03.06.2013 в 6:54\nМоите уважения и респект, Дарин. Звънни ми, можем да им подарим списания, мисля, че ще им е полезно и интересно :)\nДарин Стойков 04.06.2013 в 7:06\nБлагодаря, Людмила. За тази година проекта приключи, но ако има продължение следващата учебна година – ще сигнализирам навреме :)\nTraiana Kajrakova 03.06.2013 в 7:13\nПрекрасно и вълнуващо! Ще се включа и аз с удоволствие, стига да има по-рано указания:)\nМая Георгиева Карапетрова 03.06.2013 в 11:10\n"Смисъл винаги има, защото трима от десетимата искат да учат готварство и дори само един от тях да успее…" Това е най-важното! Най-искрено се възхищавам на цялото това дело, прекрасни сте! Колко ли важни са се чувствали тези младежи :)\nМая Георгиева Карапетрова 03.06.2013 в 11:11\nДарин Стойков 04.06.2013 в 7:09\nНе толкова важни, колкото горди. Те наистина се чувстваха горди, а аз и останалите трудно сдържахме сълзичките\nElena Tserovska 03.06.2013 в 11:15\nСтрахотно е това, което си направил! Съвсем наскоро открих много подобна схема, превърната от Jamie Oliver в бизнес, помагащ на точно такива деца. Във филмчето, което гледах, но сега не успявам да намеря, имаше хлапета, които живееха на улицата, докато се обучаваха в неговото "училище за готвачи". Може би знаеш за инициативата, но ако не – ето тук има филмчета (http://www.youtube.com/watch?v=Tvs-2wEgGAc), а ето и сайта на фондацията: http://www.jamieoliver.com/the-fifteen-apprentice-programme/about/story.\nTania Naneva 03.06.2013 в 12:44\nБраво!Това е правилния начин да се помага!\nLuna Bg 04.06.2013 в 14:27\nПреди години големият ми син каза че всички деца се раждат еднакви и после семейството и обществото ги проваля.Реши че ще помага на такива деца и го прави.Малкият ми син Дарин накара десет деца да се почустват хора.Благодаря ти сине. Мама\nMihaela Ed 04.06.2013 в 14:33\nСтрахотна е тази статия! Браво и за инициативата, браво за отношението към децата, браво, че малко или много им дават бъдеще…\nГрупа Хоризонт 04.06.2013 в 16:49\nObreten Obretenov 04.06.2013 в 15:53\nДарин Стойков 09.06.2013 в 18:29\nDimiter Kostov 07.06.2013 в 9:32\nМожеше да има още 1-2 снимки, за да допълни хубавото четиво :)\nIzabela Brava 07.06.2013 в 20:32\nComplimenti za smelostta vi da ste polezni.As sam dalece no s udovolstvie shte pomogna s kakvoto moga .\nLiudmila Todorova 09.06.2013 в 8:22\nАдмирации г-н Стойков! От два дена се запознавам с Вашия свят и той все повече ме пленява. Респект пред това, което сте и това, което правите!\nТатяна Илиева 09.06.2013 в 16:45\nРоси, страхотна идея!\nТова е моят роден град, който обичам от цялото си сърце и душа!\nДарин Стойков 09.06.2013 в 18:28\nКоя е Роси?\nТатяна Илиева 13.06.2013 в 6:17\nЕдна страхотна кулинарка, на чиято страница видях за инициативата!\nКрасимира Стоянова 16.06.2013 в 16:05\nКолко хубаво! Такива добрини винаги ме разчувстват до сълзи!\nБояна Петрушевска 22.06.2013 в 11:22\nСпоменът изобщо не е хаотичен, напротив, аз мисловно се пренесох в интерната. Инициативата е чудесна, поздравления!\nMaria Chalieva 17.07.2013 в 16:50\nразби ме бе човек…\nАнгел Ангелов 26.11.2013 в 18:12\nПрекрасна инициатива. Цаня се за доброволец при следващи събития.\nМалечка Палечка 02.06.2015 в 5:17\nЩе се радвам ако се включа следващия път като посетител с дечицата си :)\nPetia Goolam 02.06.2015 в 9:34\nMagardich Huliyan 02.06.2015 в 10:02\nСпечели ме Дарински, брой ме!\nAndrei Ivanov 02.06.2015 в 10:18\nСлава Богу Дарси, такъв те зная. Радвам се, че не си се променил.\nКатя Петкова 03.06.2015 в 8:00\nРадвам се, че в България има хора като Дарин! Те ми дават надежда!\nВашият отговор на Obreten Obretenov Отказ


Мака корен (Maca Root) на капсули Цена | Cvetita Herbal\nНачало » Здравословни добавки » Мака корен 500 мг 80 капсули | Cvetita Herbal\nМака корен 500 мг 80 капсули | Cvetita Herbal\nКод на продукта : Maca Root 500 mg 80 Veggie Capsules\nПодпомага здравословното плодородие\nМака корен 80 капсули от Cvetita Herbal е на изумителна цена\nКакво знаем за Мака?\nИсторията на Мака започва хиляди години пр.н.е. Индианците в Перу я използвали като жизненоважна съставка за здравето в продължение на хилядолетия. Използването й се връща назад до 3800 г. пр.н.е., когато перуанските индианци я използват заради нейната хранителна и медицинска стойност. След 1572 г. здравословните свойства на Мака придобиват известност и индианците започват да я използват като бартер.\nМака расте в планините на Перу на високи надморски височини от 7000 до 11000 фута, което го класира като растението, което вирее на най-голяма надморска височина в света. Тя се свързва със семейството на картофите и има различни типове Maca Root въз основа на цвета на корена. Маката съдържа значителни количества аминокиселини, въглехидрати и минерали, включително калций, фосфор, цинк, магнезий, желязо, както и витамини В1, В2, В12, С и Е.\nКогато се използва под формата на хранителна добавка, Mака има тонични ефекти върху нашия организъм. Главен ефект е повишаването на ендокринната функция. Тя включва всички жлези и хормони, които съществуват в тялото и контролират плодовитостта, сексуалната функция, храносмилането, физиологията на мозъка, нервната система и енергийните нива.\nХранителната добавка на Cvetita Herbal Мака корен 80 капсули на чудесна цена съдържа 1000 мг корен Мака в една дневна доза и се грижи за цялостното здраве на организма ни. Тази добавка има способността да подсили имунитета, да подобри концентрацията, да премахне умората и да подсили организма с енергия. Освен това тя балансира хормоните, повишава либидото и контролира плодовитостта.\nКак действа Мака?\nНамаленото сексуално желание при мъжете и жените е често срещан проблем. В такъв момент се появява интересът към билките и растенията, които повишават либидото. При мъжете може често да се срещнат ниски нива на либидото, което пречи на техния сексуален живот. Мака е силно призната като ефикасно средство за подобряване на сексуалното желание до шест седмици. Приемът на Мака на капсули може да подобри и мъжкото плодородие. Тя помага за увеличаването на количеството сперматозоиди и тяхното качество.\nМака 80 капсули на страхотна цена може да помогне и за проблеми при жените като менопауза. Менопаузата е времето в живота на жената, когато менструалният й период спира. Естественият спад на естроген, който се проявява през това време, може да доведе до редица неприятни симптоми, които включват горещи вълни, вагинална сухота, промени в настроението, проблеми със съня и раздразнителност. Естрогенът е основният женски полов хормон, отговорен за регулирането на репродуктивната система. Дисбалансът на този жизнен хормон може да доведе до симптоми, от подуване до нередовен менструален цикъл и промени в настроението. Нивата на естроген, които са твърде високи или ниски, също могат да объркат храносмилателната система на жената или бременността. Коренът от Мака премахва тези симптоми, нормализира нивата на естроген в тялото и помага в случай на менопауза. Освен това Мака може да премахне симптоми на тревожност и депресия както при жени в менопауза, така и при мъжете. Това се дължи на съединения, наречени флавоноиди, за които се предполага, че са отговорни за тези психологически ползи. Мака на капсули е способна на подобри и мозъчната функция и да повиши концентрацията. Местните жители на Перу са я използвали, за да подобрят представянето на децата в училище.\nПроучванията показват, че приемът на Мака редовно увеличава енергията, движението и концентрацията при хората за кратък период от време. Друга положителна черта е, че, за разлика от кафето, маката не води до треперене или чувство за „нервност“, когато се приема редовно. Поддържането на положителни нива на енергия също може да помогне за подобряване на настроението, а някои ранни проучвания дори са установили, че мака може да намали симптомите на депресия. Много често човек изпитва тъга или се чувства самотен, но това са нормални реакции към загуба не нещо, трудност в живота или ранено самочувствие. Тези чувства са нормални, но когато започнат да преобладават, да причиняват физически симптоми и да траят повече от нормалното, то приемът на Мака корен на капсули е силно препоръчителен. Доста от симптомите на депресия са често срещани във всяко ежедневие, но не трябва да се подминават с безразличие. Някои от тях са: чувство за вина, безполезност и безпомощност, песимизъм, безсъние, ранно будене сутрин, раздразнителност, проблеми със съсредоточаването и взимането на решения, загуба на апетит, спазми, и главоболие,което не изчезва, и храносмилателни проблеми.\nСмята се, че Мака корен помага да се предотвратят и изменения в кръвната захар и да се поддържа здравето на надбъбречните жлези, което регулира настроението и енергията през целия ден. Съхраняването на енергийните нива също може да помогне за предотвратяване на наддаването на тегло. Редовният прим на Maca root 80 Capsules от Cvetita Herbal на изумителна цена също може да подобри паметта и фокуса.\nОще ползи от употребата на Мака корен:\nПриемането на Мака 80 Капсули от Cvetita Herbal на достъпна цена може да подобри нивата на кръвното налягане. Изследванията, направени с жени в менопауза, са категорични, че Мака понижава кръвното налягане.\nМака на капсули действа като естествен антиоксидант, повишавайки нивата на антиоксиданти като глутатион и супероксиддисмутаза в организма. Антиоксидантите неутрализират свободните радикали в организма, като го предпазват от хронични заболявания и увреждане на клетките.\nМака увеличава енергийните нива, като осигурява сила през целия ден.\nМака подобрява симптомите на остеоартрита, като облекчава болката и облекчава сковаността.\nБалансира сексуалните хормони при жените\nПомага при проблеми с простата\nПредпазва кожата от UV лъчи\nПрепоръчителен прием: Приемайте 2 капсули веднъж дневно по време на хранене. За максимални резултати, приемайте до 1 месец (4 седмици) без прекъсване, след което можете да направите почивка от 2 седмици и да повторите цикъла на прием.\nМака (корен) 1000 мг 100%\nВажно: Пазете далеч от деца! Да се съхранява на сухо и хладно място! Не превишавайте препоръчителната дневна доза! Да не се приема по време на бременност и кърмене! Не използвайте, ако някое уплътнение е счупено или липсва! Консултирайте се с лекар преди употреба!\nПредишен артикулЧесън на прах 100% 60 ...\nСледващ артикулSpartan Force - BCAA +...


Български Лекар » ДЖОБЕН ГИД ЗА ЛЮБОВТА И СЕКСА (ЧАСТ ВТОРА)(ОТКЪС ОТ КНИГА)\nSeptember 18, 2020 4:00 pm BGLEKAR.COM Блог ДЖОБЕН ГИД ЗА ЛЮБОВТА И СЕКСА (ЧАСТ ВТОРА)(ОТКЪС ОТ КНИГА)\nДЖОБЕН ГИД ЗА ЛЮБОВТА И СЕКСА (ЧАСТ ВТОРА)(ОТКЪС ОТ КНИГА)\nПубликувано на 29 December, 2011 в Блог\nТе са най-невинните, защото не увреждат вътрешните органи. Паразитите, които ги причиняват, са половите въшки и крастата.\nПОЛОВАТА ВЪШЛИВОСТ (фтириаза, педикулозис пубис) се причинява от “бубите на любовта” – безкрилите насекоми полови (срамни) въшки. Освен при секс, те могат да се прихванат, макар и рядко, при спане в хотели, общежития или туристически спални със зле поддържана хигиена, непочистени седалки на чинии в обществените тоалетни, а още по-рядко – в обществения транспорт.\nПоловата въшливост е описана за първи път от Реди през 1668 г. Често се съчетава с други венерози.\nИнкубационният период от контакта до появата на сърбежа е 30 дни.\nОсновният признак е силният сърбеж в слабинната област и по окосмената част на пубиса, особено нощем. При силно опаразитяване въшките могат да обхванат и другите окосмени части на тялото – подмишниците и дори миглите.\nЛокалното приложение на антипаразитни спрейове, дори и на старото изпитано народно средство – равни части оцет, гас и олио, бързо дават резултати; още по-добре – придружени с избръсване на засегнатите части.\nКРАСТА (скабиес), може би за учудване на някои, е също БППП (защото при класическия секс, осъществяван в старата мисионерска поза, коремите се търкат един о друг).\nДумата акар (кърлеж) се използва за пръв път от Аристотел в неговите трудове. Името скабиес идва от латинския глагол scabere (чеша се, драскам се). Първият лекар, който описва болестта, е Абу-И-Хасан-Ахмед (ок. 970 г.), а морфологията на акара – от Бономо и Честони, които го разглеждат под микроскоп през 1687. Хебра открива (1844) лечението на крастата със сяра.\nИнкубационният период от заразяването до сърбежа е 2-4 седмици и по-малко от 24 часа при повторен скабиес, което се дължи на сенсибилизацията от първото заразяване.\nКрастата се причинява от миниатюрен прозрачен паразит, едва забележим с просто око кърлеж. Мъжкият акар умира веднага след копулацията. Оплоденият женски акар дълбае миниатюрни тунелчета в епидермиса, в които снася всекидневно по 3-4 яйца до края на едномесечния си живот. Именно тази “миньорска” дейност на бременното кърлежче причинява упорития сърбеж предимно по корема и вътрешната част на предмишниците (особено нощем), но също и между пръстите на ръката, скротума (мъдната торбичка), лактите, подмишниците.\nИнкубационният период на заболяването е средно 10 дни – от 2 (през топлите) до 45 (през студените) сезони. През това време заразяването също се извършва, което прави тази иначе невинна болест много коварна и неприятна.\nСъществуват достатъчно ефикасни средства (съдържащи изпитаната сяра и др.), които унищожават кърлежчетата, но те трябва да бъдат назначавани от специалист.\nПри неправилно или продължително лечение, вследствие разчесванията, се появяват усложнения – пиодермити (гнойни пъпчици) с екзематизация.\nКрастата се наблюдава в около 5% от посетителите на венерическите кабинети в САЩ. Описани са 2 пандемии в края на двете световни войни – 1918 и 1945, по разбираеми причини…\nБППП, ХАРАКТЕРИЗИРАЩИ СЕ С ХИПЕРПЛАЗИЯ И ТУМОРИ\nТри вирусни БППП – полови (венерични) брадавици, молускум контагиозум и саркома Капоши се проявяват с верукозни (брадавични) или туморовидни образувания.\nНаричани са още островърхи брадавици, папилома акумината или венереа. Клинично се характеризират с вегетиращи лезии по кожата и лигавиците на гениталиите и около ануса.\nЗаболяването е известно от древността. Причинителят му е описан от Крауфорд (1965) – човешкият папиломен вирус, който се предава от носителите му дори и когато нямат лезии. (Впрочем, той причинява и рака на пениса и на вулвата, както и рака на шийката на матката.\nКондиломата акумината е една от често срещаните БППП. Папиломните вируси се установяват в цервикса или вулвата на 40-70% от жените, посещаващи венеричните кабинети. Около 35% от бременните жени имат венерични брадавици, които спонтанно изчезват след раждането.\nАналните кондиломи са чести у хомосексуалистите.\nИнкубационният период е от 3 седмици до 8 месеца (средно 3 месеца). Най-често обаче инфекцията остава скрита или в субклинична форма. Брадавиците обикновено са множествени, с различна форма и големина (островърхи, папулозни или плоски, понякога сливащи се като цветно зеле, малина или гребен на петел); те често се възпаляват и предизвикват неприятни субективни усещания – сърбеж и парене във вулвата, вагинално течение с неприятна миризма; при травмирането им са болезнени и могат да се разязвят.\nНай-честата им локализация при мъжа е гланса или коронката му, както и препуциума и уретрата, а при жената – входа на влагалището, големите и малки срамни устни, перинеума. Понякога придобиват гигантски размери с туморовидни вегетиращи лезии. На цвят са по-често кафеникави.\nВсички болни с венерически брадавици задължително се изследват за сифилис, гонорея, хламидийна и ХИВ-инфекция.\nЛекуват се с мравчена киселина, ацикловир и други вирусни антигени, електрокоагулация, лазер, хирургическо изрязване, криотерапия – според преценката на специалиста.\nПоловите брадавици може да се изродят в рак на пениса или вулвата.\nМОЛУСКУМ КОНТАГИОЗУМ (ЗАРАЗИТЕЛНИ МОЛУСКИ)\nИ това вирусно половопреносимо заболяване е широко разпространено. Изразява се в кръгли лезии по кожата, локализирани по гениталиите и перинеума.\nОписано е за първи път от Батеман (1817), а Рушка и Каушке установяват (1943) вируса, който го причинява: молускум контагиозум вирус.\nЗаразителните молуски не винаги са БППП; те са широко разпространени и понякога се наблюдават като малки епидемии в детски колективи и у посетителите на плувни басейни, както и при спортисти в контактни спортове (борба) и масажисти.\nИнкубационният период е 14 до 50 дни, но понякога стига и до 6 месеца. Болестта има хроничнорецидивиращ ход. Често се съчетава с изразена имуносупресия (СПИН!, неоплазми, диабет). Изразява се в еритемни или с цвета на кожата гладки перловидни сферични нодули (средно големи брадавици) с плътна консистенция и хлътване (пъпче) в средата, в областта на външните гениталии, венериното хълмче, перинеума и долната част на корема. Големината им е различна – от 3-5 мм до 1-2 см, може да бъдат и “на краче”; при натиск от туморчето излиза млечнобелезникава материя. Понякога сърбят.\nЛипсва етиологично лечение, освен физикална деструкция (разрушаване) чрез кюртаж на всички лезии с остра кюрета и последваща дезинфекция с йод, сребърен нитрат, фенол или електрокоагулация, криотерапия, каустични средства и пр.\nОписана от Капоши през 1872 г. Причинява се от човешкия херпес-вирус 8 и освен самостоятелно заболяване, е и част от новия синдром на СПИН.\nРазвива се 10-20 пъти по-често у хомосексуалисти в сравнение с ХИВ-болни, заразени по кръвен път, което дава основание да бъде причислен към БППП.\nЛокализира се предимно по краката, често с лимфаденопатия и засягане на вътрешните органи. Различават се 4 форми: нодуларна (доброкачествена, продължава от 5 до 8 години и преминава спонтанно); флоридна или вегетираща (прониква по-дълбоко в дермата, хиподермата, мускулите и дори в костите); инфилтративна (още по-агресивна, с висцерални засягания) и лимфаденопатична (предимно при деца и юноши, засяга лимфните възли и вътрешните органи).\nЛезиите на саркомата могат да разрастват или разязвяват; някои цикатризират. Водят до смърт от няколко месеца до 20 години.\nСИФИЛИС (луес, болест на Хофман).\nВсяка монография на тема БППП започва с него. През Средновековието, както и в близкото минало, той е предизвиквал ужас дори и само при произнасянето му.\nОт него са боледували много знаменити хора:\nкороновани особи – кралете на Франция Лудвиг XII (1498 – 1515) и неговият син, наследник на властта и болестта му Франсоа I (1515 – 1547); кралят-Слънце Лудвиг XIV (1643 – 1715) и приемникът му Лудвиг XV (1715 – 1774) – известни като сексуално разюздани маниаци; немският и полски крал Август II Силният (1694 – 1733); Фридрих Вилхелм IV Пруски (1840 – 1861); жестокият фанатик и всемогъщ крал на Испания Филип II (1555 – 1598); руският самодържец Петър Първи Велики;\nтрима разгулни папи – Александър VI (умира през 1503), Юлий II (1513), Лъв Х (1521);\nхудожници – италианският ренесансов художник Бенвенуто Челини (1571, заразен на 32-годишна възраст от римска куртизанка); големите френски художници Едуард Мане (1983), Тулуз-Лотрек, ван Гог и Пол Гоген (1903);\nписатели – англичанинът-хомосексуалист Оскар Уайлд (1900), французите Алфонс Доде (1897), Бодлер, Маларме и Ги дьо Мопасан (1893); издателят им Жул де Гонкур; немските поети Гьоте (1830) и Хайнрих Хайне (1856);\nфилософи – Фридрих Ницше (1900);\nкомпозитори – немците Лудвиг ван Бетховен (1827) и Роберт Шуман (1856);\nполитици – един от вдъхновителите на Великата френска буржоазна революция Оноре де Мирабо (1791); самият Наполеон (1821); създателят на СССР Владимир Ленин (1924); сатрапът Берия (1953); президентът на САЩ Уудроу Уилсън (1924); идеологът на фашизма Бенито Мусолини (1944); големият наш държавник, но и тиранин Стефан Стамболов (редовен посетител на софийските шантани).\nМного интересен е начинът, по който Мопасан реагира при заразяването си от фаталната болест. Ето какво пише той по този повод на приятеля си Робер през 1877 г., радостно, направо възторжено, в почти религиозен екстаз: “Аз имам сифилис, най-накрая, истински, а не някаква жалка хрема… Не, истински сифилис, от който е умрял Франциск Първи. Голяма беда! Аз съм горд, повече от всичко презирам еснафите. Алилуя, имам сифилис, следователно вече няма да се боя да не го прихвана.”\nЕжегодно в света от ранен сифилис се заразяват над 65 млн души (2 млн от които умират); 30-40 хиляди от тях са в Европа. Над 1 млн души страдат от вродената му форма.\nПонастоящем в страната се регистрират около 600 новозаболели от ранен заразен сифилис (умножете ги по 4, и ще получите истинските цифри…)\nСмята се, че сифилисът съществува още в древността, защото намерени кости с хилядолетна давност показват типичните му изменения. Класически е и примерът със седловидния нос на Сократ, предполагаем белег на разрушаването му от луетична гума.\nОткрилите през 1492 г. Америка колумбови моряци масово се връщат от Новия свят, носейки не само чудни дарове и екзотични птици и растения, но и сифилис от индианците.\nПрез 1494 г. френският крал Карл VIII Френски тръгва на завоевателен поход към Неапол с огромна, 36-хилядна наемна армия. С обоза й пътува и внушителна група от 800 проститутки. Само няколко години по-късно сифилистична епидемия залива цяла Европа и я потопява в ужас и отчаяние (смята се, че заболява едва ли не половината от населението на Стария континент). Германският император Максимилиан обявява тази напаст за malum franciscum (френска болест). Чак към 1520 г. епидемията затихва.\nВтора сифилистична вълна се наблюдава през VIII век, времето на абсолютизма. Смята се, че повечето благородници, вкл. и в кралския двор, прихващат болестта; оттогава – и разпространението на модата да се носят огромни яки и перуки, които да скриват струпеите от разязвилите се гуми и косопада.\nПо време на наполеоновите войни се надига т. нар. трета сифилитична вълна в Европа. Страшната болест засяга почти всички френски войници, вкл. и самия техен император и предводител.\nЗа четвърта и последна сифилитична вълна на Стария континент се приема Първата световна война.\nДжироламо Фракасторо (1478 – 1553), италиански астроном, лекар, поет и драматург, един от представителите на италианския Ренесанс, основоположник на ранната епидемиология (със знаменитото си съчинение “За контагиите, контагиозните болести и лечението им”, 1546), всъщност написва първия обемист и авторитетен труд “за френската болест” (“De morbo galllica”, 1525). Той е автор и на поемата “Сифилус” (1530), главният герой на която – овчарче, е наказан от Аполон с “новата чума”, задето се е осмелил да се влюби в богинята Венера. Ето как един средновековен литературен персонаж дава името си на тази толкова страшна за времето си болест…\nСифилисът се причинява от бледата спирохета (от групата на трепонемите): тирбушоновиден, много подвижен, подобен на спирала микроорганизъм с 8-20 извивки и дължина 6-20 милимикрона; открита е от микробиолога Шаудин и венеролога Хофман на 3 март 1905 г. Бледата спирохета загива мигновено от въздействието на дезинфекциозни средства, сапун и перилни препарати.\nВ над 90% сифилисът се предава по полов път и мястото, където се яви първичният му афект: гениталиите, ануса или устната лигавица, издава начина на заразяване – хетеросексуален, хомосексуален или орален секс…\nИнкубационният период е колкото излюпването на една пиленце от кокоше яйце – точно 21 дни или 3 седмици, много рядко – по-дълго време. Не е вярно разпространеното шеговито народно умотворение, че “сифилисът не повтаря”; невъзприемчивостта към ново заразяване съществува само по време на първичния афект (т. нар. шанкър-имунитет); след излекуването човек може да се зарази и повторно, и да потрети, и да почетвърти, като всеки път инкубационният период се скъсява и е много по-къс от първоначалните класически 3 седмици.\nПървичният афект (улкус дурум, твърд шанкър) се развива, както вече подчертах, на мястото на инокулацията (проникването) на бледата спирохета: главичката на пениса, съответно външната част на влагалището или срамните устни, ануса, устата. Това е т. нар. първичен сифилис. Твърдият шанкър представлява несърбяща и неболезнена язвичка (по-скоро – ерозия) с големина на лещено зърно до 10-стотинкова монета, с яркочервен цвят, като прясно одрано месо и твърдо хрущялно дъно, секретиращо ликвор (богат на спирохети). Близкостоящите лимфни възли се подуват, но също не болят и не сърбят. Това е най-благоприятният момент за лечението на сифилиса: ако диагнозата се установи (което не е трудно за опитния специалист, особено ако се потвърди с ултрамикроскопия). Класическата серологична проба на Васерман, предложена през 1906 г.; е отрицателна през първите 2 седмици; тя обаче вече не се прави. 10-дневното приложение на пеницилин, 4 пъти мускулно, напълно ликвидира смъртоносната през Средновековието БППП.\nСлед 6-7 седмици твърдият шанкър (който е силно заразителен) изчезва от само себе си и ако не е бил лекуван (липсата на друга симптоматика успокояват по-примитивните хора и те не търсят лекарска помощ), първичният сифилис преминава във вторичен. Тогава бледите спирохети навлизат в кръвообращението и причиняват обривите. Те могат да наподобят всяка кожна болест и се състоят от макули, папули и пустули (петна, пъпки и гнойни пъпчици), които се лющят и сърбят и са разпространени по цялото тяло. Това е най-заразителната фаза на луеса. Ако и тя не бъде лекувана, обривът, също като твърдия шанкър, преминава от само себе си след няколко месеца и преминава в латентен (скрит) стадий. При липса на лечение обривът отново се появява (рецидивиращ вторичен сифилис); той се редува с нов скрит период; и така – няколко пъти за срок от 3 до 5, дори над 15 години, когато сифилисът вече е станал третичен (тогава не е заразителен). При изобщо нелекувани или недобре лекувани болни след 10-20, дори повече години могат (но не е задължително!) да настъпят късните форми на луеса – висцерален сифилис (със засягане предимно на черния дроб, главния мозък, костите, аортата, коронарните миокардни съдове, очите), табес дорзалес (гръбначния мозък – губи се сетивността и походката става много характерна, с неконтролируемо повдигане и отпускане на краката), прогресивна парализа. Това значи, че болният е пропуснал и първичния, и вторичния си стадий, което е недопустимо за интелигентен човек!\nПървото химиотерапевтично лекарство въобщо е препарат 606 (наречен по-късно салварзан), открито през 1909 г. от знаменития Паул Ерлих и предназначено именно за луеса. Великото откритие на Флеминг пеницилин (1928) се прилага от 1943 г. от Махони, Арнолд и Харис и поставя началото на най-успешното, окончателно и бързо (само за 10-тина дни!) лечение на тази толкова страшна в миналото болест, измъчвала и покосила милиони европейци, сред които стотици блестящи интелектуалци.


Създоха нов метод за лечение на аутизъм – ZDRAVEN.BG\n15/09/2012 екип на Здраве и Красота Глава и мозък, Любопитно, Психология 0\nУчените създоха нов метод за лечение на аутизъм.\nРезултатите са публикувани в сп. Molecular Psychiatry, пишат агенциите РИА Новости и БГНЕС.\nГрупа специалисти от няколко научни центъра в Австралия са проучили генетичната база данни на болните с различни аутистични разстройства. Те са сравнили гените на пациентите и са открили 237 разлики в 146 гена, свързани с развитието на аутизъм. От тях най-подходящи като високоточни молекулярни маркери на аутистичните недостатъци са се оказали полиморфизмите в три гена – KCNMB4, GNAO1, GRM5. Те отговарят за регулирането на различни процеси в нервните клетки, нарушенията в които са свързани с разстройства на нервната система.


Интересно разкритие за проваления трансфер на Неймар в Реал - Футбол свят - Испания - Gong.bg\nИнтересно разкритие за проваления трансфер на Неймар в Реал\n20 юни 2017, 21:56 9363 0\nВ момента Неймар е една от големите звезди на Барселона, но известен факт е, че преди време той бе пред трансфер в Реал Мадрид. Президентът на "белия балет" Флорентино Перес пък разкри нови интересни подробности по тази тема.\n"Неймар премина медицински прегледи в Мадрид. Опитахме да го привлечем. Но в един момент разбрахме, че не е възможно и се отдръпнахме", сподели Перес пред "Onda Cero".\nВ крайна сметка Неймар реши да премине в Барселона, а в същото лято Реал все пак осъществи голям трансфер като привлече Гарет Бейл за около 100 милиона евро от Тотнъм.\nКъсни трансфери като този на Бейл не се изключват и през това лято. "Обичам да наблюдавам пазара до 31 август. Предстои много пред нас", сподели Перес.\nНеймар се събра със своята любов в Лас Вегас\nБарселона Реал Мадрид Неймар


ПРОМО-ПАКЕТ Libresse Natural Care, Дневни дамски превръзки с Алое Вера и Лайка - Normal /4 капки/, 20 бр. + Интимни влажни кърпички, 20 бр. ПОДАРЪК\nLibresse Natural Care, Дневни дамски превръзки - Normal /4 капки/, 2 х 10 бр.\nПОДАРЪК: Libresse Natural Care, Интимни влажни кърпички - с екстракти от Алое Вера и Лайка, 20 бр.\nВлажни интимни кърпички.\nНеутрализират неприятните миризми.\nОсигуряват усещане за свежест и комфорт.\nПродукта "ПРОМО-ПАКЕТ Libresse Natural Care, Дневни дамски превръзки с Алое Вера и Лайка - Normal /4 капки/, 20 бр. + Интимни влажни кърпички, 20 бр. ПОДАРЪК" не е коментиран.


Д-р Апостолов напуска дупнишката болница заради ниска заплата, отива при д-р П. Панайотов в Спешен център – Рила | Вестник СТРУМА\nДата: 15.05.2017 / 21:00\nД-р Николай Апостолов напуска вътрешно отделение в общинската болница в Дупница, той подаде молба за работа в Спешен център – Рила. Д-р Апостолов работеше в отделението по хемодиализа, но след като то беше затворено от бившия управител на болницата Росен Тимчев, докторът беше преместен на работа във вътрешно отделение.\nВ молбата си за напускане той е изтъкнал като мотив, че заплатата му е малка, а и последните два месеца лекарите в общинската болница получават едва по половин заплата, за да се закърпи финансовото състояние на здравното заведение.\nНачалник на Спешен център – Рила е екскметът на Дупница д-р Панчо Панайотов.\nКариерата на д-р Апостолов мина през Спешен център – Дупница, където работи известно време, след което отиде да работи в Спешен център – Благоевград. От там се върна в Дупница – в отделението по хемодиализа.\nВ общинската болница в Дупница търсят лекари специалисти по вътрешни болести.\nПредишна : Енергоспестяващите крушки тровят мозъка, нервната система, черния дроб, бъбреците, сърцето…\nСледваща : Храни, които ви приспиват по-лесно\nНачалник на Спешния център в Рила е д-р Узунова, Панчо Панайотов е редови пенсионер който работи като лекар там


Най-безполезният талант в света 26\nСамите ние не сме много сигурни защо ви го показваме това, но в края на краищата негативният опит също е опит, така че... запознайте се с Ни Йонгбин - мъжът обладаващ най-безполезния талант в света. Ни Йонгбин е на 63 години и, о небеса!, може да...\nФутуристичен китайски комунизъм 6 6\nСерията картини "Красивото бъдеще" прилича на чиста проба пропаганда. Идеята обаче е за интелигентно пародиране на добре познатия ни стил "Соц реализъм", комбинирано с най-съвременни гледки от Пекин. Сякаш Мао никога не е умирал. Вижте как би...\nDuma, Bike и Abibas - кой разбира, е при нас 30 33\nMade in PRC е новото черно или другият начин да напишете made in China - страната, която произвежда всичко чрез преповтаряне на молекулярната структура на материалите или накратко - чрез копиране. Вижте тази подборка от неудачно ментосани стоки. И...\nКитайска лого-керамика 20 9\nШанхайският творец Ли Лионг представя логата на известни корпорации като триизмерни порцеланови скулптури, решени в стила на класическата китайска керамика. Да си признаем доста са сполучливи.\nКитайска пропаганда за деца 36\nРодните социалистически призиви тип: "Всяко яйце - бомба, всяка кокошка - летяща крепост срещу капиталистите." са неповторими и ненадминати, или не чак толкова. Определено техният култов статут оспорват тези пропагандни лозунги, разпространявани...\nМилитаризирана женска плът 35 21\nХудожничката Ху Минг, въоръжена с четка и палитра, се впуска в пламенна схватка с белия лист, опръсквайки го с цветовете на страстта и нюансите на силата, които жените в униформа притежават. Минг черпи вдъхновението си от челните редици на...\nИдиотщини, които се срещат само в Китай 34\nКато изключим 99% от нещата, които се произвеждат в Китай и ние използваме ежедневно, съществува 1% продукция, която е много, много по-готина и китайците си я пазят само за себе си. Повечето от нещата, с които си служим, са made in China....\nВИДЕО: Добре наточени карти за игра 23\nСигурно не познавате Фън Янсу. Най-вероятно и той не ви познава. Но цял Китай се гордее с 23-годишния си сънародник, защото той притежава необикновени умения с карти за игра. Не, не е майсторче на белот, за което не минава врътка без анонс. Този...\nСватосват 150 китайски офицери с Gangnam Style 29\nВсички знаем, че Китай е най-многолюдната страна в света. 1 330 000 000 души не е малко народ, данните са от 2008 г. и вероятно ще почакаме още за нови, защото толкова люде се броят бавно. Свръхнаселеността е голям проблем за Китайска народна...\nВИДЕО: Великата китайска лека атлетика 5\nДори и никога през живота си да не сте гледали лека атлетика и по-точно бягане на 110 м. с препятствия, то все пак вероятно знаете поне малко за какво иде реч. Ако не, сега ще ви обясним. Разстоянието, което се пробягва, ако атлетите са мъже, е 110...\nСекси маскирана мацка е новият супергерой на Китай 44 8\nНа нас ни потекоха и изтекоха лигите по супер секси мадамата, която се маскира като супергерой и помага на бездомните в Пекин. Облечена в провокативни черни одежди и с невероятно деколте маскираната самарянка обикаля улиците на китайската...


1375 0 коментара Споделяне\nЕдна кратка демонстрация на Porsche 918 Spyder Weissach беше направена в Австралия. Компанията изпраща едно от най-силните си оръжия за демонстрация на своите възможности. 918 в момента обикаля света и поставя неофициални рекорди на някои по-специални писти. За тази конкретна демонстрация, немските инженери избират регион в Северна Австралия, където липсват всякакви ограничения на скоростта.\nПилотът карал машината цели 25 километра само на електромотор, докато стигне до красивата права. На нея е достигната и скоростта от 350 км/ч. Разбира се, компанията е заснела всичко за зрителите по целия свят. Длъжни сме да напомним, че пътят е затворен за времето, в което автомобилът е летял по пътя. За максимално удоволствие препоръчваме да увеличите звука на максимум и да чуете най-доброто от немските инженери!


ДБГ не се коалирал със социалистите с подкрепата за Манолова - News.bg\n"Изборната кампания не е мръсна, тя е гнусна и очевидно, че властта няма как да се откачи от тези компромати, които започнаха да валят от един сайт.". Това заяви преди регистрацията в ЦИК за местните избори председателят на "Движение България на гражданите" Димитър Делчев.\nТой обясни и подкрепата на ДБГ за доскорошния омбудсман Мая Манолова, с това, че тя е единственият кандидат, който има шанс да се пребори с модела на управление на общината.\nПо думите му моделът е феодално-корупционен поради множеството скандали и ремонти на ремонтите през последните години. Омбудсманът в оставка е кандидат на гражданите и тя е доказала, според Делчев, че може да работи с десните.\nПоради тази причина от ДБГ ще настояват да се сключи платформа за гражданско управление, която да гарантира, че в следващото управление на София ще има политики, които са важни за десните хора. Първата от тях включва пълен независим одит във всички звена в Столична община, както и в общинските предприятия, където именно, според Делчев, е и корупцията и голямото източване на средствата на софиянци.\nКатегорично ДБГ няма да се коалира със социалистите. Партията е отворена за коалиции с малки дясноцентристки партии и към момента те водят преговори.\nНяма да подкрепяме настоящи кметове на ГЕРБ, заяви още Делчев. ДБГ ще застане зад Георги Спартански в Плевен и зад Данчо Йорданов в Добрич.\nИскаме в Бургас да има ясен коректив на Димитър Николов. "Не твърдя, че Бургас е една от общините, в които толкова ясно е изразен корупционният модел на управление, както в София, но има и своите кусури и там кандидатът за кмет Живко Табаков показва много ясна визия за това какво още трябва да се направи в Бургас, за да тръгне общината по вода", допълни лидерът на ДБГ.\nНачало / У нас / Политика / ДБГ не се коалирал със социалистите с подкрепата за Манолова


Плевен За Плевен – Отново „ден Х” за футболния Спартак. Този път – 13-ти, четвъртък\nНачало » Коментари » Отново „ден Х” за футболния Спартак. Този път – 13-ти, четвъртък\nВодят се много интензивни разговори за подсигуряване финансирането на професионалния футболен клуб Спартак (Плевен). Това заяви за БТА Кирил Тодоров, председател на борда на директорите. Той уточни, че до четвъртък ще бъде ясно дали това ще стане. Тодоров добави, че след като има решение и какво да се каже за бъдещето на ПФК Спартак ще даде изявление в пресклуба на БТА в Плевен. В сайта, който се поддържа от привържениците на плевенския футболен клуб, обявиха, че е поставен срок на Спартак до четвъртък да покрие предписанията от БФС, за да получи лиценз за новия сезон на „Б“ група.\nБлизки до футболния клуб споделиха, че „проблемите” са свързани с неплатени задължения към НАП, както и неплатени осигуровки на футболистите. Преди Плевен за Плевен да коментира отново темата „Спартак Плевен” ще и изчакаме, макар и скептично настроени, и този пореден „ден Х” за плевенския футбол. Длъжни сме, обаче, за пореден път да попитаме, кой, все пак, е истинският собственик на отбора и какво стана с промоутора от Русия, дето живее в Италия? И не на последно място един наистина сериозен въпрос: Изпълни ли кмета на Плевен предложеното от него и гласувано от мнозинството му в местния парламент решение – да отдаде стадиона безвъзмездно на дружеството? И ако го е направил, оптимист ли е за бьдещето на тази „перфектна сделка”?\nВодеща спортна марка облича…\nЩе успее ли „Спартак“…\n#тагове: община плевен спартак плевен спорт футбол


Превенция на престъплението трафик на хора и рисково поведение сред децата | Национална комисия за борба с трафика на хора\nПревенция на престъплението трафик на хора и рисково поведение сред децата\nПо покана на г-жа Ваня Георгиева, класен ръководител на 4 "Б" клас от Второ ОУ "Димитър Благоев", гр. Благоевград се проведе въвеждащо обучение за превенция на престъплението трафик на хора и безопасното използване на онлайн платформи, сайтове за игри и социални мрежи за общуване.\nСекретарят на Местната комисия за борба с трафика на хора, гр. Благоевград, г-жа Любка Костадинова запозна учениците с ролята на интернет и социалните мрежи като метод на въвличане в трафик на хора. Децата бяха запознати и с платформата на Национален център за безопасен интернет, който работи за повишаване на дигитално-медийната грамотност на децата и младите хора и тяхната защита.\nПрез последните години основен способ за въвличане в трафик е използването на новите технологии и комуникационни канали. Децата и непълнолетните са особено уязвима група за попадане в ситуация на трафик на хора чрез Интернет поради достъпността на мрежата, анонимността на лицата в нея, както и заради особеностите на възрастта, предразполагащи към неограничено търсене и осъществяване на контакти и попадане в ситуации на риск. Допълнителен риск при онлайн комуникацията е заменянето на реалния свят с виртуален и непосредственото общуване.\nМестната комисия за борба с трафика на хора, гр. Благоевград в партньорство с Националната комисия за борба с трафика на хора ще продължат да работят активно с ученици и млади хора и през тази година с цел противодействие на престъплението във всичките видове експлоатация.


Две трудови злополуки отчита Инспекцията по труда – едната с фатален край | infoPleven - новини от Плевен\nНачало / Общество / Две трудови злополуки отчита Инспекцията по труда – едната с фатален край\nДве трудови злополуки отчита Инспекцията по труда – едната с фатален край\ninfoPleven 28.04.2014 14:02\nДве трудови злополуки отчита Инспекцията по труда за годината – едната с фатален край. През декември 2013 г. в Индустриалната зона на Плевен загива 49-годишен мъж. Той пада от товарен подемник по време на строителни работи и загива. От Инспекцията са съставили 3 акта за установяване на административни нарушения – на работодателя, на техническия ръководител на обекта и на работника на товарния подемник. Разследването по случая е приключило януари 2014 година.\nТова информира на пресконференция Айлян Пашала, директор на Областната дирекция на Инспекцията по труда в града.\nДругият инцидент е станал през март месец. Пострадалият е 45-годишен работник от Захарния завод в Долна Митрополия, който е паднал от височина 4,40 метра при извършване на строителни работи. В резултат на злополуката мъжът е със счупен таз и счупени ребра. След инцидента работодателят веднага е информирал Инспекцията по труда и пострадалият е откаран в Спешна помощ в Плевен. Възстановяването на мъжа продължава. Инспекторите са съставили 2 акта за установяване на административни нарушения – на работодателя и на техническия ръководител на обекта.\nВ пресконференцията днес участваха още Янчо Андонов, регионален лидер на КНСБ в Плевен, Боряна Генова, регионален лидер на КТ „Подкрепа” в Плевен и Александър Борисов, главен инспектор от ГД „Инспектиране на труда. Поводът за срещата с журналисти е Международният ден в памет на загиналите при трудови злополуки 28 април.\nПредишна Крадците „напъплиха” новия МОЛ\nСледваща 13-годишен хлапак е предизвикал пожара в изоставената сграда на „Солунска”


Пристан: В началото бе... розата\nВ началото бе... розата\nЕдно момиче и добре да живее, рано или късно му се приискват нови кецове... Ако пък са Converse – още повече.\nКонкурсът на rockacoca.com поражда мечти и развихря въображението. Дъщеря ми не страда от липса ни на едното, ни на другото.\nВ началото бе розата в баката с боята... (Михаела е колорист във Fractalis . Боята и е в кръвта, един вид ;) Та докато разбърквала оцветителите, си поиграла малко и... хоп – роза!\nЕто я и върху кец\nКогато обичаш Rock, светът ти никога не е черно-бял.\n...и ето ги следващите два чифта.\nДругите два са просто заигравка с цветовете.\nИ доза черен хумор...\nАко ви харесват, гласувайте за MickeyMike's sneakers.\nМоже пък и да спечели чифт шарени конверски J\nПубликувано от Блага в 18:18 ч. Етикети: Блага, конкурс, MickeyMike's sneakers, rockaroca


Древни руини край бреговете на Танзания: дали това е Рапта? – Мегавселена\nДревни руини край бреговете на Танзания: дали това е Рапта?\n6 юли 2016 г. в 23:16 Последна промяна:\n6 юли 2016 г. в 23:25\nВодолаз, който пътувал с хеликоптер над бреговете на Танзания забелязал необичайно формирование във водата. Археолози смятат, че откритието може би е потъналият преди 2 000 години древен град на име Рапта. Градът е смятан за първата столица и търговски център на метални оръжия в Африка. От изчезването на града, преди повече от 1 600 години до наши дни за историята му се знае изключително малко, а неизвестно остава и окончателното му местоположение.\nАлън Сътън, водолазът открил древните останки, споделя в блога си, че това, което забелязал, било на огромно разстояние от него и единственото, което успял да направи е снимка. По-късно, успехът последвал с помощта на морския отлив. За откритието си той казва: „Това, което с екипът ми намерихме се оказа много по-мащабно от очакванията ни. Под водата се намират широки, кръгли форми, разположени на огромна площ. По целия периметър на руините се виждат квадратни и правоъгълни блокове, разположени от двете страни. Някои от тях са паднали, а някои все още се държат облегнати един на друг.“\nВ продължение на много години, изгубеният град Рапта обърква учени, водолази и археолози. Градът е споменат 50 г.сл. Хр. от Клавдий Птоломей, гръцко-египетски писател в работата му „География“. Там градът е описан като един от най-богатите градове на своето време. Професорът по археология, Феликс Чами от университета в Танзания, който е бил на мястото, споделя пред пресата своите предположения: „Останките наистина изглеждат древни, като вероятно са от римско време. Сега търсим артефакти от този период, които в момента са под вода, за да потвърдим, че това действително е Рапта.“\nПрез 1890 година, немски изследовател посетил остров Мафия и направил карта. Според нея, португалските укрепления били отнесени от морето.\nОткривателят Алън Сътън споделя: „От няколко години се опитваме да намерим укрепленията в тази област, но без успех. Останките от града се намират в залива на реката, по-известен от римско време като залива Рапта. Островът, където е и местоположението на руините се казва Мафия, известен от Птоломей като Мафиако. Дали това е потъналият град Рапта е голяма загадка за всички. Градът изглежда много стар и изключително добре построен, но по различен начин от други открития на територията на Танзания.\nВсичко това означава, че археолозите ще бъдат заети с откритието в продължение на много години. Без дълги проучвания е невъзможно да се каже, какво точно е открито. Засега находката би била определена, като много стар пристанищен град.“\nВижте още подводни градове.\nАфрика · Рапта · Танзания\nОткриха голямо находище на хелий в Танзания\nАрхеолози са открили мощи на Буда?


Естир :: НА РОЖДЕСТВО ХРИСТОВО СЕ НУЖДАЕМ ОТ СМИСЪЛ\n26.12.2015 16:10 - НА РОЖДЕСТВО ХРИСТОВО СЕ НУЖДАЕМ ОТ СМИСЪЛ\nPoorBest Четвъртък, 24 Декември 2015 12:19 Автор: Месогейски митр. Николай\n- Нашето предаване има социална тематика, обикновено обсъждаме проблемите на осигуряването, но въпросът ни към Вас днес е дали Рождество Христово може да даде на хората по-голяма сигурност от социалното осигуряване, например?\n- Най-голямата осигурителна компания е вярата, както и най-добрата банка - тя има най-високата лихва, защото малко даваш, а много вземаш. Такава е Църквата. Вярата може да даде тази свята сигурност, това "осигуряване", защото Бог няма да остави този, който се уповава на Него. Бог ще бъде с него и така ще насити неговата душа, че няма да се нуждае от друго.\n- Напоследък хората се измъчиха. Остана ли място за Христос да се роди в домовете на хората, в техните семейства, в сърцата им?\n- В Евангелието се казва: „и роди своя Син първенец, пови Го и Го положи в ясли, защото нямаше за тях място в странноприемницата”. Нямало подслон за Христос. Но какво станало? Майка Му и Йосиф намерили ясли. Нямало място в странноприемница, защото тогава се извършвало преброяването и във Витлеем имало много хора. Йосиф с Дева Мария нямали къде да отидат и ... Господ се ражда в ясли за животни. Бог е толкова смирен, че се побира навсякъде.\n- Хората понякога се колебаят или чувстват, че не са достойни да предоставят място за такова рождество.\n- Ако чувстват, че не са достойни, именно тогава Бог се побира уютно. Когато чувстваш, че си достоен и нямаш нужда от Бога, когато си замърсен от греха, а не от безсилие, тогава Той не намира място в теб, не можеш да Го „приютиш”; когато Му затвориш вратата, как да влезе? Следователно Бог идва и ще намери място за Себе Си. Сърце съкрушено и смирено Бог не ще презре. Какво ще рече това? Красиви са тези думи. Когато сърцето е смирено и смекчено, то е съкрушено и тогава Бог няма да го презре, а ще го посети.\n- Навярно трябва да различаваме вътрешното от външното съкрушение. Днес хората са съкрушени от многото си проблеми и са обезнадеждени. Образно бих се изразил, че и ние като влъхвите тръгваме на път, с тази разлика обаче, че нямаме звезда, за да кажем: отиваме там! Днес хората нямат цел, която да преследват...\n- Мисля, че това, което казвате, е много важно: трябвало да различаваме съкрушението и вътрешното смирение, от съкрушението, което изпитваме поради житейски обстоятелства, от липсата на утеха в живота, който водим. Ще го кажа по малко по-различен начин: ние не сме като влъхвите, които имали звезда. Не сме и като пастирите, които видели стълбицата с Ангелите. За съжаление ние сме като евреите, като жителите на онази област, където Христос се родил, за които идвал и които нищо не заподозрели. Какво бих казал на един човек днес? Да прояви кураж, да има надежда, че може да дойде нещо по-добро. Нашата голяма драма не е гладът от липсата на хляб, а гладът от липсата на Бога. Ние Го забравихме. Този глад не го създаде някаква глобална система или криза, тя само го усили.\nИмам впечатлението, че този, който пробуди вярата вътре в себе си и се обърне към Бога, може да се утеши и да понесе кръста на този живот по много по-различен начин, за който дори не е подозирал преди това. Аз съм свещенослужител, не съм политик да кажа: ще реша проблема чрез средствата на политическата система! Но мога да кажа, че вижте, вярата си загубихме! Нашият голям проблем е именно това. Ако някой каже: тия неща ги знам! Добре, но ще остане без звезда. Ако иска звезда, това е звездата. Звездата е вярата, че Бог е с нас и ще реши и практическите проблеми, които имаме. Той и тях решава.\nБог идва при нас с такова голямо смирение, че имаш всяко основание да се усъмниш в Него. И най-великият ум не би могъл да си представи, че божествеността се крие в един Младенец, че Бог идва сред хаоса на преброяването на населението, исторически засвидетелствано, в едно селце Витлеем. Ние бихме очаквали да дойде в слава, все пак Бог е, трябва да е някак по друг начин, трябва вярата в Неговото присъствие да е задължителна, очевидна, да дойде и да не може да не повярваме. Той обаче не го прави. Идва и, както казват и отците на Църквата и самото св. Писание, принизи т.е. опразни Себе Си, за да даде пълнота на нас. Той няма образ на внушителен бог, а има тайнствен Божи образ и присъствие, което означава, че не Го виждаш, понеже си много умен, не Го виждаш, понеже имаш качества, а Го виждаш, ако си „незнаещ” както влъхвите от Изтока – без никаква връзка с евреите, които Го очаквали. Влъхвите били езичници и тънели в мрак; виждаш Го както простодушният овчар, който пасе овците, като един неподозиращ, жадуващ, незнаещ човек, виждат Го простодушните и смирени хора. Ето къде може да ни доведе антропологията на нашето предание и вяра. За съжаление, ние не знаем това. За нас Църквата какво е? Попове, владици, пари, пангари - такива неща си представяме. Докато тя не е това. Това е и целта на празника - да заподозрем нещо друго от онова, което обичайно си представяме, когато чуем нещо за Църквата. Това, което е хранило наши предци, това, което запазило народа ни, това, което може и нас днес да укрепи, да ни изведе от нашата криза и в нас да възкръсне човекът на радостта от Рождеството Христово, от това, че Бог е с нас.\nНа всички ни е нужно благоразположение, да повярваме, че можем да постигнем нещо друго. Това е изключително важно, то не става за два дена, но и в по-общ смисъл трябва да укрепим нашата вяра. Рождество Христово е празникът, който говори много за любовта. Така казваме, че Рождество Христово е празникът на любовта. Правилно. Но това е и празникът на вярата. Трябва да направим нещо за своята вяра. Любов все някак съществува, все нещо, макар и недостатъчно, се прави. Но вярата е големият „пациент” на нашето време. Тя боледува. Посяха съмнения в нас и ние отхвърлихме нещо, което ни е необходимо, което съществува в нас и което можем да последваме и да ни вдъхнови.\nВъпросът е как ще се зарадвам на празника, как ще мога да го разбера, да отправя молитва и да кажа: да бъде прославено Божието име, Боже мой, много Ти благодаря, че съм човек. Радвам се на моята човешка природа. И много повече Ти, Който си Бог, Ти ставаш Човек, пребъдвайки Бог, искам и на мен, без да загубя моята човешка природа, да ми дадеш сили да преодолея себе си, да проявя малко любов и благородство. Не може вкъщи да се карам, да се задушавам от това, какво ще стане сега с изборите, какво ще стане след това, кого ще изберат... Ако седиш през цялото време пред телевизора и гледаш всичко това, то губиш време, след това нямаш време за нещо друго. Нормално е ме интересуват нещата, които засягат моето всекидневие, но нямам надежда в тях. Трябва да обърна моята надежда някъде другаде, да дам друга храна в душата си и да се поуча от Рождество Христово. Тогава пред мен се изправя това смирение на Бога, това е много велико нещо. Нима това е само една библейска история, където Христос се ражда в ясли? Няма ли друг смисъл? След това започвам да се карам с детето си, с жена си, с мъжа си - нима е възможно? Нещо не е наред при мен. Бог идва толкова смирено, толкова нежно, скрива се от историята за 30 години и след това се появява, за да мине през още по-голям кеносис, през още по-голямо умаление. Първият кеносис е смирението на човешката природа. Гледаш Го като Човек и казваш: не може да е Бог. Учител може да е, харизматичен човек може да е, но Бог - хм, надали. След това идва най-голямото предизвикателство - на Страданията, на Кръста. Жертвата. И казваш: "А-а-а! Как е възможно?" Тогава дори учениците се разбягват и всички Го забравят. Кой Го изповядва? Както при Неговото Рождество - нямащите нищо общо - овчарите, влъхвите, които са езичници, а на Кръста разбойникът, грешниците, римският стотник. Това е предизвикателство, не се побира в ума. Или е удивителна истина, която трябва да повярваш, или е човешка измислица и хипербола, с която не е нужно да се занимаваш.\nЧовек трябва да потърси нещо друго, да заподозре нещо различно от обичайното, за да не бъдат загубени всички надежди. Затова и казваме, че този, който е възложил своето упование на Господа, е по-горен от всички останали. Надежда в Бога - в никого тук на земята. Бог казва на учениците, Аз ще бъда с вас през всички на вашия живот. На току-що кръстения пожелаваме Бог винаги да е с теб!, но това не означава, че всичко в живота ще бъде в розово за него. Значение има не дали ще е в розово или не, а, че Бог е с теб, независимо дали си щастлив или нещастен. Оттук, нито в първия случай се разочароваш - защото Бог е с теб, нито във втория се възгордяваш, че всичко се нарежда добре – защото това е от Бога. Значение има, че Бог е с теб.\nИ сега по повод Рождественския празник казваме това: Боже мой, имам моята надежда в Теб, вярвам, че си с мен, не че ще всичко ще се нареди добре и така, както аз го искам или, знам ли, ще се избавя от данъците. Разбира се, зная въпроса, който другите си задават. Сякаш ги чувам да казват: "Абе, отче, остави тези неща! Ние имаме проблеми във всекидневието, борим се да оцелеем!" За основен проблем имат това хора, чието поведение прилича на - няма да кажа думата, но тя започва с ж..... и означава, че искаш да живееш като едно биологично същество. Нуждата на душата от вечността е много по-голяма от нуждата на тялото от всекидневието. Тази нужда загубихме. Убедиха ни, че този малък интервал, който живеем, трябва да го прекарваме така, както си искаме. Но по този начин с нас е свършено. Човешкото не е лошо. Виждате, че и в Църквата, в манастира, след Литургията има трапеза, която е свързана с Литургията. Има послушания, където монасите не ходят на св. Литургия, а се грижат да приготвят храна и тя да бъде хубава. Това се нарича утеха - така се казва, утешение. Естествено, това важи и за пуйката при хората в света и затова на големите празници не се пости. Стараем се пуйката да е хубава, да е с хубав пълнеж, да е вкусна. Това е израз на радост. Но ако се ограничим само до пуйката, тогава имаме проблем. Трябва да помислим дали приличаме на Божии чеда. Как да го обясня, св. Григорий Богослов казва, че не можеш да наричаш Бога Баща, ако не живееш като Негово дете. Колко голяма чест е да имаме такъв Бог, но и колко голяма възможност да не се задоволим с честта, а да тръгнем към Бога, не само като деца, които сме наследили нещо, а и като деца, които се движим с благодарност и любочестие към Бога, нашия Баща.\nВъзможността за празнуването на Рождество Христово винаги съществува и това е възможност за среща с Бога, Който идва и Той идва за нас от любов, обличайки се в образ на Раб. Това е възможност за всички нас да живеем по този начин и в нас да се зароди свято подозрение за възможността, която имаме, а именно Бог да не бъде за нас въпросителна, неизвестност, но да бъде личен опит от връзката и общението с Христос. Това е Рождество Христово и затова неговото послание е Бог е с нас.\nЧувствам, че ние, хората, не можем да се разберем помежду си, защото се поддаваме на огромния натиск да изживеем ефимерността на това много важно вечно събитие и за нас стават важни ястията, покупките, компанията с приятели, кого ще поканим, къде ще отидем и т.н. и започват разногласията и споровете. Това е свързано с погрешното празнуване, дължи се на погрешната ориентация. Не можем да застанем пред яслите голи, пред голия Христос, пред голия Бог, просто, Той и ние, а се опитваме да устроим такова тържество, че да увеличим своята надежда за едно привидно щастие. Как? - запалвайки лампички, украсявайки елхи, купувайки курабии, пуйки... Отдаваме се на грижи.\nТова важи и за Църквата - грижата на деня е как ще осъществим социалното дело на любовта, което изобщо не е второстепенно, но не е главното дело. Тоест, ние може да се трансформираме в социална организация, която ще полага грижи и ще изхранва хората, това е много хубаво, но трябва да внимаваме да не загубим смисъла, да не стигнем дотам, където не знаем защо го правим, и онова божествено нещо, което е Рождество Христово, вместо да ни привлече от нашата човешка окаяност към едно божествено състояние, да промени и самия празник, да го приравни с нещо напълно човешко. Това е трагично, защото този празник е велик. Отците казват, че той е майка на празниците, отиваме на църква и чуваме величествени химни, които говорят за небесата. Това какво е - кухи думи, които не е нужно да ги кажем, нямаме такава нужда, или са думи с дълбок смисъл, и ние имаме възможност да открием това съдържание.\nТова съдържание е многопластово. Едното ниво на възприемане на празника е да го разглеждаме като историческо събитие - това, което разказват евангелистите. Другото ниво е да го разглеждаме като богословска реалност, тоест, това, което отците анализират. Трето ниво е прекрасното човешко празнуване, което се е наложило в традицията на нашия народ - коледните песни, подаръците, общата трапеза. Но това не трябва да става банално и само по човешки. Не, трябва да влезе рождественска багра и тази багра не е рожедственската украса, а рождественското послание. Това трябва да открием.\nАз не съм учител, но чувам различни неща за състоянието на образователната система. Доколко днес тя насърчава децата да заподозрат какво е Боговъплъщението? Но аз бих казал, че същото може да стане и с Църквата, и с един формално църковен човек, който ходи на църква на Пасха, през Страстната Седмица, ходи на големите празници, празнува Успение Богородично, след това Рождество Христово и т.н. Но дори всичко това може да се окаже нещо много банално за него, у него да има същата безчувственост, както при тези, които изобщо не са "църковни". Тя може да не е в същия сив цвят, но да бъдат различни нюанси на сивото, всеки празник да не е различен и да не оставя различен смисъл у него.\nТова важи в още по-голяма степен за обществото, което вече е напълно монотонно и безрадостно. Нуждаем се от смисъл. Това е, което бих искал да преживея отново и за себе си, и с хората, които ме заобикалят - да разбера какво е Рождество Христово, какво би могло да е тазгодишното Рождество Христово. И то в един свят, който секуларизира всичко - отменят коледните песни, яслите, влъхвите, всичко това - след това не остава нищо. Христос бива забравян и ако все пак се говори за Неговото раждане, то бива представяно като раждане на един специален, харизматичен човек. Не! За нас Той е Бог и Божие Слово и това е изключително важно. Не да го разберем, а за да го повярваме и да ни се отвори сърцето за събитието, че Христос идва в света и името Му е Емануил - което значи, Бог е с нас.\nДори да Го гоним, да не Го познаваме, да Го презираме, Той влиза внимателно в историята, във времето, в нашите сърца, в нашия живот. Или поне може да влезе, всеки от нас има възможността да реши въпроса за съществуването на Бога и да преживее радостта от Неговото присъствие. Сигурен съм, че тези думи звучат като непонятен говор на един съвременен човек, на един млад човек, за него те са непознати думи. При все това Рождественският празник крие великата истина, че Бог е с нас, че мога да общувам с Него, Той не е далечен зрител, нито пък някой, който идва при нас, за да разговаряме, а идва, за да станем Неговите съобщници - тоест да влезе в живота, в живота на всеки един, и аз да вляза в Неговия и да взема от Неговата светлина, да се просветля, да взема от силата Му, да взема от Неговата благодат и да се осветя. Да изляза от кризата, от икономическите проблеми, от хаоса на глобалните интереси, от земността и душата ми малко да се издигне. Да разбера, че не съм само 70-80 кг месо, а нещо повече, не съм просто същество на няколко години живот.\nЧрез този чудесен празник Църквата ни казва: Вижте, Бог слиза и става Човек. Защо? За да проявим и ние любочестие и да Го прегърнем и Той да ни грабне в Своята божественост. Ние обаче вместо да говорим за въчовечаване на Бога, вървим към Неговото хуманизиране, правим си бог по наша мярка, който не може да ни издигне към себе си.\nТагове: Рождество Христово, смисъл,\nЗа фалшивите усмивки и свободата да си п...\nЛюбовта и холерата се познават по симпто...\nБОГОСЛУЖЕБНОТО ЧЕСТВАНЕ НА РОЖДЕСТВО ХРИСТОВО /ВАЖНО/